
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 12 

8 Φεβρουάριου 2011 


ΝΟΜΟΣ ΥΠ’ ΑΡΙΘ. 3911 

Πιστοποίηση των μηχανοδηγών καί άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΑΝΤΙΚΕΙΜΕΝΟ, ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ 

Άρθρο 1 

Σκοπός 

Σκοπός του παρόντος νόμου είναι η συμμόρφωση 
με την Οδηγία 2007/59/ΕΚ (ΕΕ Ι_ 315/51 της 3.12.2007) 
του Ευρωπαϊκού Κοινοβουλίου και του Συμβουλίου της 
23ης Οκτωβρίου 2007 σχετικά με την πιστοποίηση του 
προσωπικού οδήγησης μηχανών έλξης και συρμών στο 
σιδηροδρομικό σύστημα της Κοινότητας. 

Αρθρο 2 

(Αρθρο 2 της Οδηγίας) 

Πεδίο εφαρμογής 

1. Ο παρών νόμος εφαρμόζεται στους μηχανοδηγούς 
που οδηγούν μηχανές έλξης και συρμούς στο σιδη¬ 
ροδρομικό σύστημα της Ελλάδας, για λογαριασμό σι¬ 
δηροδρομικής επιχείρησης, για την οποία απαιτείται 
πιστοποιητικό ασφαλείας ή διαχειριστή υποδομής, για 
τον οποίο απαιτείται έγκριση ασφαλείας. 

2. Η ελληνική νομοθεσία που αφορά το λοιπό προ¬ 
σωπικό των εμπορευματικών συρμών δεν εμποδίζει 
εμπορευματικούς συρμούς να διασχίζουν τα σύνορα ή 
να παρέχουν υπηρεσίες εσωτερικών μεταφορών στην 
Ελλάδα. 

3. Με την επιφύλαξη των διατάξεων του άρθρου 7, 
εξαιρούνται από τις διατάξεις του παρόντος νόμου οι 
μηχανοδηγοί που οδηγούν αποκλειστικώς: 

α) το μετρό, τα τραμ και άλλα ελαφρά σιδηροδρομικά 
συστήματα. Μηχανοδηγοί αυτών των μέσων σταθερής 
τροχιάς, που οδηγούν μηχανές έλξης και συρμούς στην 
εθνική σιδηροδρομική υποδομή, υπόκεινται στις διατά¬ 
ξεις του παρόντος· 

β) σε δίκτυα τα οποία είναι λειτουργικώς χωριστά 
από τα υπόλοιπα σιδηροδρομικά συστήματα και προ¬ 
ορίζονται μόνο για τη λειτουργία τοπικών, αστικών 


ή προαστιακών υπηρεσιών μεταφοράς επιβατών και 
εμπορευμάτων 

γ) σε σιδηροδρομική υποδομή που ανήκει σε ιδιώτες 
και χρησιμοποιείται αποκλειστικά από τον κύριο της 
υποδομής για τις δικές του μεταφορές φορτίου· 

δ) σε τμήματα σιδηροδρομικών γραμμών επί των οποί¬ 
ων, προσωρινά απαγορεύεται η κανονική κυκλοφορία, 
για λόγους συντήρησης, ανακαίνισης ή αναβάθμισης 
του σιδηροδρομικού συστήματος. 

Αρθρο 3 

(Αρθρο 3 της Οδηγίας) 

Ορισμοί 

Για τους σκοπούς του παρόντος νόμου, νοούνται 
ως: 

α) «Αρχή»: η Αρχή Ασφάλειας Σιδηροδρομικών Μεταφο¬ 
ρών που προβλέπεται στο άρθρο 3 περ. β' του π.δ. 160/ 
2007 (ΦΕΚ 201 Α')· 

β) «μηχανοδηγός»: το άτομο που είναι ικανό και εξου¬ 
σιοδοτημένο να οδηγεί συρμούς, στους οποίους συμπε- 
ριλαμβάνονται και οι μηχανές έλξης, οι μηχανές ελιγ¬ 
μών, οι συρμοί εργασιών, τα σιδηροδρομικά οχήματα 
συντήρησης ή οι συρμοί σιδηροδρομικής μεταφοράς 
επιβατών ή εμπορευμάτων με τρόπο αυτόνομο, υπεύ¬ 
θυνο και ασφαλή· 

γ) «λοιπά μέλη του προσωπικού που εκτελούν καθή¬ 
κοντα κρίσιμα για την ασφάλεια»: το προσωπικό επί 
της αμαξοστοιχίας, εκτός των μηχανοδηγών, το οποίο 
συμβάλλει στη διασφάλιση της ασφάλειας του συρμού, 
των επιβατών και των μεταφερόμενων αγαθών 

δ) «σιδηροδρομικό σύστημα»: το σύστημα που απαρ¬ 
τίζεται από σιδηροδρομικές υποδομές και περιλαμβάνει 
γραμμές και σταθερές εγκαταστάσεις του συστήματος 
σιδηροτροχιών συν το τροχαίο υλικό κάθε κατηγορίας 
και προελεύσεως που κυκλοφορεί επί της υποδομής 
αυτής, όπως ορίζεται με τις διατάξεις του π.δ. 159/2007 
(ΦΕΚ 200 Α')· 

ε) «διαχειριστής υποδομής»: όπως ορίζεται με τις διατά¬ 
ξεις του άρθρου 2 περ. 6 του π.δ. 41/2005 (ΦΕΚ 60 Α')· 

στ) «σιδηροδρομική επιχείρηση»: κάθε σιδηροδρομική 
επιχείρηση, όπως ορίζεται με τις διατάξεις του άρθρου 2 
περ. 15 του π.δ. 41/2005" 

ζ) «τεχνικές προδιαγραφές διαλειτουργικότητας» ή 
«ΤΠΔ»: οι προδιαγραφές οι οποίες αφορούν κάθε υποσύ¬ 
στημα ή μέρος υποσυστήματος έτσι ώστε να πληρούνται 

οι βασικές απαιτήσεις και να εξασφαλίζεται η διαλει- 
τουργικότητα των διευρωπαϊκών σιδηροδρομικών συ¬ 
στημάτων, τόσο υψηλής ταχύτητας όσο και συμβατικών, 
όπως ορίζονται με τις διατάξεις του άρθρου 2 περ. κα' 
του π.δ. 159/2007 (ΦΕΚ 200 Α')· 
η) «Οργανισμός»: ο Ευρωπαϊκός Οργανισμός Σιδηρο¬ 
δρόμων που συστάθηκε με τον Κανονισμό (ΕΚ) αριθ. 
881/2004 του Ευρωπαϊκού Κοινοβουλίου και του Συμ¬ 
βουλίου της 29ης Απριλίου 2004· 
θ) «πιστοποιητικό ασφαλείας»: το πιστοποιητικό που χο¬ 
ρηγείται σε σιδηροδρομική επιχείρηση από την Αρχή, σύμ¬ 
φωνα με τις διατάξεις του άρθρου 10 του π.δ. 160/ 2007 
ι) «πιστοποιητικό»: το εναρμονισμένο συμπληρωματικό 
πιστοποιητικό το οποίο περιέχει ένδειξη της υποδομής 
επί της οποίας ο κάτοχος είναι εξουσιοδοτημένος να 
οδηγεί και το τροχαίο υλικό το οποίο είναι εξουσιοδο¬ 
τημένος να οδηγεί 

ια) «έγκριση ασφαλείας»: η έγκριση που χορηγείται σε 
διαχειριστή υποδομής από την Αρχή, σύμφωνα με τις 
διατάξεις του άρθρου 11 του π.δ. 160/2007- 
ιβ) «εκπαιδευτικό κέντρο»: πρόσωπο ή οργανισμός που 
είναι αναγνωρισμένος από το Ε.ΚΕ.ΠΙΣ. και παρέχει εκ¬ 
παίδευση κατά το άρθρο 23' 
ιγ) «Ε.ΚΕ.ΠΙΣ.»: το Εθνικό Κέντρο Πιστοποίησης Δομών 
Δια Βίου Μάθησης που προβλέπεται στο άρθρο 22 του ν. 
2469/1997 (ΦΕΚ 38 Α'), όπως μετονομάστηκε με την παρ. 
2 του άρθρου 14 του ν. 3385/2005 (ΦΕΚ 210 Α') και την 
παρ. 1 του άρθρου 10 του ν. 3879/2010 (ΦΕΚ 163 Α')· 
ιδ) «Ε.Ο.Π.Π.»: ο Εθνικός Οργανισμός Πιστοποίησης Προ¬ 
σόντων που συστάθηκε με το άρθρο 11 του ν. 3879/2010. 

ΚΕΦΑΛΑΙΟ Β' 

ΠΙΣΤΟΠΟΙΗΣΗ ΤΩΝ ΜΗΧΑΝΟΔΗΓΩΝ 
Άρθρο 4 

(Άρθρο 4 της Οδηγίας) 

Κοινοτικό υπόδειγμα πιστοποίησης 

1. Κάθε μηχανοδηγός οφείλει να διαθέτει την ικανότη¬ 
τα και τα προσόντα που απαιτούνται για την οδήγηση 
συρμών και να έχει τα εξής έγγραφα: 

α) άδεια, η οποία αποδεικνύει ότι ο μηχανοδηγός πλη¬ 
ροί τις στοιχειώδεις προϋποθέσεις όσον αφορά τις ια¬ 
τρικές απαιτήσεις, τη βασική εκπαίδευση και τα γενικά 
επαγγελματικά προσόντα. Στην άδεια αναγράφονται 
τα στοιχεία του μηχανοδηγού, η αρχή έκδοσης και η 
διάρκεια ισχύος της. Η άδεια πληροί τις προδιαγραφές 
του Παραρτήματος I του Κανονισμού (ΕΕ) αριθ. 36/2010 
της Επιτροπής της 3ης Δεκεμβρίου 2009 «σχετικά με τα 
κοινοτικά υποδείγματα αδειών μηχανοδηγού, συμπλη¬ 
ρωματικών πιστοποιητικών, επικυρωμένων αντιγράφων 
συμπληρωματικών πιστοποιητικών και εντύπων αίτη¬ 
σης για άδειες μηχανοδηγού, σύμφωνα με την Οδηγία 
2007/59/ΕΚ του Ευρωπαϊκού Κοινοβουλίου και του Συμ¬ 
βουλίου» (ΕΕ 113/1 της 19.1.2010)· 
β) ένα ή περισσότερα πιστοποιητικά, στα οποία ανα¬ 
γράφονται οι υποδομές επί των οποίων επιτρέπεται 
στον κάτοχο του πιστοποιητικού να οδηγεί και το τρο¬ 
χαίο υλικό που επιτρέπεται να οδηγεί. Κάθε πιστοποι¬ 
ητικό πληροί τις προδιαγραφές του Παραρτήματος II 
του Κανονισμού (ΕΕ) αριθ. 36/2010. 

2. Δεν απαιτείται η κατοχή πιστοποιητικού για συγκε¬ 
κριμένο μέρος της υποδομής στις κατωτέρω εξαιρετικές 
περιπτώσεις, εάν ένας άλλος μηχανοδηγός, που διαθέτει 


έγκυρο πιστοποιητικό για τη συγκεκριμένη υποδομή, 
βρίσκεται δίπλα στον μηχανοδηγό κατά την οδήγηση: 

α) όταν, λόγω διατάραξης της σιδηροδρομικής υπη¬ 
ρεσίας, απαιτείται εκτροπή των οδηγούμενων συρμών 
ή συντήρηση των γραμμών, την οποία έχει ορίσει ο 
διαχειριστής υποδομής· 

β) για εξαιρετικές και έκτακτες υπηρεσίες που χρη¬ 
σιμοποιούν συρμούς ιστορικής αξίας· 

γ) για εξαιρετικές και έκτακτες υπηρεσίες εμπορευ¬ 
μάτων, εφόσον έχει δοθεί σχετική άδεια από τον δια¬ 
χειριστή υποδομής· 

δ) για την παράδοση ή επίδειξη νέου συρμού ή μη¬ 
χανής έλξης- 

ε) για τους σκοπούς της εκπαίδευσης και εξέτασης 
μηχανοδηγών. 

Η χρήση της δυνατότητας αυτής αποφασίζεται από 
τη σιδηροδρομική επιχείρηση και δεν μπορεί να επι¬ 
βάλλεται ούτε από τον οικείο διαχειριστή υποδομής 
ούτε από την Αρχή. 

Όταν, σύμφωνα με τα παραπάνω, χρησιμοποιείται 
πρόσθετος μηχανοδηγός, ο διαχειριστής υποδομής 
ενημερώνεται εκ των προτέρων. 

3. Το πιστοποιητικό επιτρέπει την οδήγηση για μια ή 
περισσότερες από τις κάτωθι κατηγορίες: 

α) κατηγορία Α: μηχανές ελιγμών, συρμοί εργασιών, 
σιδηροδρομικά οχήματα συντήρησης και όλες οι άλλες 
μηχανές έλξης εφόσον χρησιμοποιούνται για ελιγμούς· 

β) κατηγορία Β: μεταφορά επιβατών ή/και εμπορευ¬ 
μάτων. 

Το πιστοποιητικό μπορεί να περιλαμβάνει εξουσιοδό¬ 
τηση για όλες τις παραπάνω κατηγορίες, οι οποίες αφο¬ 
ρούν όλους τους κωδικούς σύμφωνα με το τμήμα 1.3 του 
Παραρτήματος II του Κανονισμού (ΕΕ) αριθ. 36/2010. 

Άρθρο 5 

(Άρθρο 5 της Οδηγίας) 

Μέτρα κατά της απάτης 

1. Ανατίθεται στη Διεύθυνση Διαβατηρίων του Αρχη¬ 
γείου της Ελληνικής Αστυνομίας η εκτύπωση των αδει¬ 
ών των μηχανοδηγών. Οι άδειες εκδίδονται σύμφωνα 
με το κοινοτικό υπόδειγμα του Παραρτήματος I του 
Κανονισμού (ΕΕ) αριθ. 36/2010. 

2. Οι σιδηροδρομικές επιχειρήσεις και ο διαχειρι¬ 
στής υποδομής, που εκδίδουν πιστοποιητικά, λαμβά¬ 
νουν μέτρα για την αποτροπή της πλαστογράφησης 
των πιστοποιητικών που εκδίδουν, σύμφωνα και με τα 
προβλεπόμενα στο τμήμα 3 του Παραρτήματος II του 
Κανονισμού (ΕΕ) αριθ. 36/2010. 

3. Η Αρχή, οι σιδηροδρομικές επιχειρήσεις και ο δια¬ 
χειριστής υποδομής, λαμβάνουν μέτρα για τη μη παρα- 
ποίηση των μητρώων που προβλέπονται από τις διατά¬ 
ξεις του άρθρου 22 και συνεργάζονται με την αρμόδια 
Αρχή Διασφάλισης Απορρήτου των Επικοινωνιών για 
το σκοπό αυτόν. 

Άρθρο 6 

(Άρθρο 6 της Οδηγίας) 

Κυριότητα, γλώσσα και εκδίδοντες οργανισμοί 

1. Η άδεια ανήκει στον κάτοχο και εκδίδεται στην 
ελληνική γλώσσα από την Αρχή. 

2. Το πιστοποιητικό εκδίδεται από τη σιδηροδρομική 
επιχείρηση ή τον διαχειριστή υποδομής που απασχολεί 
αμέσως ή εμμέσως το μηχανοδηγό. Το πιστοποιητικό εκ- 

δίδεται στην ελληνική γλώσσα και ανήκει στην εκδότρια 
σιδηροδρομική επιχείρηση ή τον εκδότη διαχειριστή 
υποδομής. Οι μηχανοδηγοί δικαιούνται να λαμβάνουν 
επικυρωμένο αντίγραφο αυτού σύμφωνα με το κοινο¬ 
τικό υπόδειγμα του Παραρτήματος III του Κανονισμού 
(ΕΕ) αριθ. 36/2010, καθώς και αντίγραφο οποιουδήποτε 
εγγράφου που αποδεικνύει την εκπαίδευσή τους, τα 
προσόντα τους και την εμπειρία τους. 

Άρθρο 7 

(Άρθρα 7 και 10 της Οδηγίας) 
Γεωγραφική ισχύς 

1. Η άδεια ισχύει σε όλο το έδαφος της Ευρωπαϊκής 
Ένωσης. Άδεια που έχει εκδοθεί από αρμόδια αρχή άλ¬ 
λου κράτους - μέλους της Ευρωπαϊκής Ένωσης ισχύει 
στην Ελλάδα, εφόσον ο κάτοχός της έχει ηλικία του¬ 
λάχιστον 20 ετών. 

2. Το πιστοποιητικό ισχύει μόνον για τις υποδομές και 
το τροχαίο υλικό που αναγράφει. 

Άρθρο 8 

(Άρθρο 8 της Οδηγίας) 

Αναγνώριση εγγράφων πιστοποίησης 
μηχανοδηγών τρίτων χωρών 

Τα έγγραφα πιστοποίησης μηχανοδηγών τρίτης, εκτός 
Ευρωπαϊκής Ένωσης, χώρας οι οποίοι εργάζονται απο¬ 
κλειστικά σε διασυνοριακά τμήματα του σιδηροδρομι¬ 
κού συστήματος της Ελλάδας αναγνωρίζονται, μόνον 
εφόσον υφίστανται διμερείς συμφωνίες της Ελλάδας 
με τη συγκεκριμένη τρίτη χώρα. Η Αρχή συμμετέχει 
στη διαμόρφωση του κειμένου των συμφωνιών ειση- 
γούμενη προϋποθέσεις αναγνώρισης των εγγράφων 
πιστοποίησης. 

ΚΕΦΑΛΑΙΟ Γ' 

ΟΡΟΙ ΑΠΟΚΤΗΣΗΣ ΤΗΣ ΑΔΕΙΑΣ ΚΑΙ 

ΤΟΥ ΠΙΣΤΟΠΟΙΗΤΙΚΟΥ 

Άρθρο 9 

(Άρθρο 9 της Οδηγίας) 

Στοιχειώδεις απαιτήσεις 

Για να αποκτήσει άδεια, ο υποψήφιος οφείλει να πλη¬ 
ροί τις στοιχειώδεις απαιτήσεις που προβλέπονται από 
τις διατάξεις των άρθρων 10 και 11. Για να αποκτήσει 
πιστοποιητικό και για να διατηρήσει σε ισχύ το πιστο¬ 
ποιητικό αυτό, ο υποψήφιος πρέπει να διαθέτει άδεια 
και να πληροί τις στοιχειώδεις απαιτήσεις που προβλέ- 
πονται από τις διατάξεις των άρθρων 12 και 13. 

Τμήμα I 
Άδεια 

Αρθρο 10 

(Αρθρο 10 της Οδηγίας) 

Κατώτατη ηλικία 

Προϋπόθεση χορήγησης άδειας από την Αρχή είναι η 
συμπλήρωση του 22ου έτους. 

Αρθρο 11 

(Αρθρο 11 της Οδηγίας) 

Βασικές απαιτήσεις 

1. Ο υποψήφιος πρέπει να είναι απόφοιτος τουλάχι¬ 
στον δευτεροβάθμιας εκπαίδευσης ή ισοδύναμης. 


2. Ο υποψήφιος αποδεικνύει τη σωματική του ικανό¬ 
τητα με πρόσφατη επιτυχή ιατρική εξέταση που δι- 
ενεργείται από ιατρό αναγνωρισμένο από την Αρχή 
σύμφωνα με το άρθρο 20. Η εξέταση αφορά τα κριτήρια 
που αναγράφονται στο Παράρτημα I σημεία 1.1,1.2,1.3 
και 2.1 του άρθρου 31. 

3. Ο υποψήφιος αποδεικνύει την επαγγελματική ψυ¬ 
χολογική του ικανότητα με πρόσφατη επιτυχή εξέταση 
που διενεργείται από ψυχολόγο ή ιατρό αναγνωρισμένο 
από την Αρχή σύμφωνα με το άρθρο 20. Η εξέταση 
αφορά τα κριτήρια του Παραρτήματος I σημείο 2.2 του 
άρθρου 31. 

4. Ο υποψήφιος αποδεικνύει τα γενικά επαγγελματικά 
προσόντα του με εξέταση η οποία καλύπτει τα γενικά 
θέματα που σημειώνονται στο Παράρτημα III του άρ¬ 
θρου 31, κατά τα ειδικότερα οριζόμενα στις διατάξεις 
του άρθρου 25. 

5. Με κοινή απόφαση των Υπουργών Οικονομικών, 
Υποδομών, Μεταφορών και Δικτύων και Υγείας και 
Κοινωνικής Αλληλεγγύης και συναρμόδιων Υπουργών, 
καθορίζονται τα έντυπα που βεβαιώνουν την πλήρωση 
των όρων των παραγράφων 2 και 3, ο χρόνος ισχύ¬ 
ος των αποτελεσμάτων των εξετάσεων, οι ειδικότη¬ 
τες των ιατρών που απαιτούνται, η διαδικασία και οι 
προϋποθέσεις αναγνώρισης των ιατρών από την Αρχή 
και καταχώρισής τους στο μητρώο που τηρείται από 
την Αρχή, τα δικαιολογητικά που υποβάλλονται στην 
Αρχή, το παράβολο υπέρ του Δημοσίου για την κάλυψη 
του κόστους των ιατρικών εξετάσεων, καθώς και κάθε 
άλλο σχετικό θέμα. Με την ίδια απόφαση καθορίζεται ο 
τρόπος απόδειξης των αναφερομένων στο Παράρτημα I 
σημείο 3 του άρθρου 31, τα δικαιολογητικά που υποβάλ¬ 
λονται στην Αρχή, καθώς και κάθε άλλο σχετικό θέμα. 

Τμήμα II 
Πιστοποιητικό 

Αρθρο 12 

(Αρθρο 12 της Οδηγίας) 

Γλωσσικές γνώσεις 

Ο διαχειριστής υποδομής ελέγχει ότι πληρούται το 
κριτήριο των γλωσσικών γνώσεων σύμφωνα με το Πα¬ 
ράρτημα V του άρθρου 31. Αν ο υποψήφιος είναι ομο¬ 
γενής ή αλλογενής, ο διαχειριστής υποδομής οφείλει 
επιπλέον να του ζητά να είναι κάτοχος πιστοποιητικού 
ελληνομάθειας επιπέδου Β2 που έχει χορηγηθεί σύμφω¬ 
να με τις διατάξεις του ν. 2413/1996 και του π.δ. 363/1998, 
πριν αρχίσει η εκπαίδευσή του. 

Άρθρο 13 

(Αρθρο 13 της Οδηγίας) 
Επαγγελματικά προσόντα 

1. Ο υποψήφιος πρέπει να έχει εξετασθεί με επιτυχία 
στις επαγγελματικές του γνώσεις και στην επάρκειά του 
αναφορικά με το τροχαίο υλικό για το οποίο ζητείται 
πιστοποιητικό. Η εξέταση περιλαμβάνει τα γενικά θέ¬ 
ματα που σημειώνονται στο Παράρτημα IV του άρθρου 
31, κατά τα ειδικότερα οριζόμενα στις διατάξεις του 
άρθρου 25. 

2. Ο υποψήφιος πρέπει να έχει εξεταστεί με επιτυχία 
στις επαγγελματικές του γνώσεις και στην επάρκειά 
του αναφορικά με τις υποδομές για τις οποίες ζητείται 
πιστοποιητικό. Η εξέταση αφορά τα γενικά θέματα που 

σημειώνονται στο Παράρτημα V του άρθρου 31, κατά 
τα ειδικότερα οριζόμενα στις διατάξεις του άρθρου 25. 
Ανάλογα με την περίπτωση, η εξέταση αφορά επίσης 
τις γλωσσικές γνώσεις σύμφωνα με το Παράρτημα V 
σημείο 8 του άρθρου 31 και το άρθρο 12. 

3. Ο υποψήφιος εκπαιδεύεται από τη σιδηροδρομική 
επιχείρηση ή τον διαχειριστή υποδομής όσον αφορά το 
οικείο σύστημα διαχείρισης της ασφάλειας που προβλέ¬ 
πουν οι διατάξεις του άρθρου 9 του π.δ. 160/2007. 

ΚΕΦΑΛΑΙΟ Δ' 

ΔΙΑΔΙΚΑΣΙΑ ΓΙΑ ΤΗΝ ΑΠΟΚΤΗΣΗ ΤΗΣ ΑΔΕΙΑΣ 
ΚΑΙ ΤΟΥ ΠΙΣΤΟΠΟΙΗΤΙΚΟΥ 

Αρθρο 14 

(Αρθρο 14 της Οδηγίας) 

Απόκτηση αδείας 

1. Η Αρχή δημοσιεύει στην Εφημερίδα της Κυβερνήσε- 
ως και στην ιστοσελίδα της τη διαδικασία απόκτησης 
αδείας. 

2. Η αίτηση για τη χορήγηση αδείας με τα προβλεπό- 
μενα δικαιολογητικά, υποβάλλεται στην Αρχή από τον 
υποψήφιο μηχανοδηγό ή από οποιοδήποτε πρόσωπο εξ 
ονόματος του. Το έντυπο της αίτησης έχει τη μορφή 
του κοινοτικού υποδείγματος του Παραρτήματος IV του 
Κανονισμού (ΕΕ) αριθ. 36/2010. 

3. Οι αιτήσεις που υποβάλλονται στην Αρχή αφορούν 
στη χορήγηση νέας αδείας, στην προσαρμογή των 
στοιχείων της αδείας στα πρόσφατα δεδομένα, στην 
ανανέωση ή στη χορήγηση αντιγράφου. 

4. Η Αρχή εκδίδει την άδεια το συντομότερο δυνατόν 
και το αργότερο ένα μήνα μετά την παραλαβή όλων 
των προβλεπόμενων εγγράφων. 

5. Η άδεια έχει δεκαετή ισχύ, με την επιφύλαξη των 
διατάξεων της παραγράφου 1 του άρθρου 16. 

6. Η άδεια χορηγείται σε ένα μόνο πρωτότυπο. Απαγο¬ 
ρεύεται οποιαδήποτε αναπαραγωγή της αδείας, εκτός 
αν ζητηθεί αντίγραφο από την Αρχή. 

7. Με απόφαση των Υπουργών Οικονομικών, Υποδομών, 
Μεταφορών και Δικτύων και Προστασίας του Πολίτη 
καθορίζονται τα θέματα που αφορούν στην προμήθεια 
των εντύπων των αδειών, τη διαδικασία εκτύπωσής τους 
κατά το άρθρο 5, καθώς και κάθε άλλο σχετικό θέμα. 
Οι άδειες χορηγούνται με την καταβολή παράβολου 
υπέρ του Δημοσίου, το ύψος του οποίου καθορίζεται με 
την ίδια απόφαση και υπολογίζεται κατά τρόπο που να 
καλύπτει το συνολικό κόστος χορήγησής τους. 

Αρθρο 15 

(Αρθρο 15 της Οδηγίας) 

Απόκτηση πιστοποιητικού 

1. Κάθε σιδηροδρομική επιχείρηση και διαχειριστής 
υποδομής καθορίζει τις οικείες διαδικασίες χορήγη¬ 
σης ή προσαρμογής στα πρόσφατα δεδομένα των πι¬ 
στοποιητικών σύμφωνα με τις διατάξεις του παρόντος 
νόμου, ως μέρος του οικείου συστήματος διαχείρισης 
της ασφάλειας που προβλέπεται από τις διατάξεις του 
άρθρου 9 του π.δ. 160/2007. Κάθε μεταβολή υποβάλλεται 
από τους ανωτέρω στην Αρχή και εγκρίνεται σύμφωνα 
με τις διατάξεις των άρθρων 10 και 11 αντίστοιχα του 
π.δ. 160/2007. 

2. Το οικείο σύστημα διαχείρισης ασφάλειας κάθε 
σιδηροδρομικής επιχείρησης και διαχειριστή υποδομής 


υποχρεωτικά περιλαμβάνει διαδικασία προσφυγής που 
επιτρέπει στους μηχανοδηγούς να ζητούν με αίτηση 
από τη σιδηροδρομική επιχείρηση ή τον διαχειριστή 
υποδομής, κατά περίπτωση, την αναθεώρηση απόφασης 
σχετικά με την έκδοση, την προσαρμογή στα πρόσφατα 
δεδομένα, την αναστολή ή την ανάκληση πιστοποιητι¬ 
κού. Η διαδικασία αυτή εγκρίνεται από την Αρχή σύμ¬ 
φωνα με τα αναφερόμενα στην παράγραφο 1. 

3. Σε περίπτωση που απορριφθεί η αίτηση της παρα¬ 
γράφου 2, ο αϊτών μπορεί να υποβάλει αναφορά στην 
Αρχή εντός τριάντα (30) ημερών από την κοινοποίηση 
της απόρριψης. Εάν η Αρχή διαπιστώσει ότι συντρέχουν 
λόγοι αναθεώρησης της απόφασης επί της αίτησης, 
αναπέμπει την υπόθεση στη σιδηροδρομική επιχείρηση 
ή τον διαχειριστή υποδομής, κατά περίπτωση, για να 
επανεξετάσει την αίτηση. 

4. Οι σιδηροδρομικές επιχειρήσεις και οι διαχειριστές 
υποδομής προσαρμόζουν το πιστοποιητικό στα πρό¬ 
σφατα δεδομένα, χωρίς καθυστέρηση, όταν ο κάτοχος 
του πιστοποιητικού έχει λάβει πρόσθετες άδειες όσον 
αφορά το τροχαίο υλικό ή την υποδομή. 

Άρθρο 16 

(Αρθρο 16 της Οδηγίας) 

Περιοδικοί έλεγχοι 

1. Προκειμένου να παραμείνει έγκυρη η άδεια, ο κά¬ 
τοχός της υποχρεούται να υποβάλλεται σε περιοδικές 
εξετάσεις ή/και δοκιμασίες προκειμένου να διαπιστωθεί 
ότι πληρούνται οι προϋποθέσεις των διατάξεων των 
παραγράφων 2 και 3 του άρθρου 11 τηρώντας την κα- 
τώτατη συχνότητα που προβλέπεται στο Παράρτημα I 
σημείο 3.1 του άρθρου 31. Οι ιατρικές εξετάσεις διενερ- 
γούνται από ιατρούς αναγνωρισμένους από την Αρχή 
σύμφωνα με το άρθρο 20. Όσον αφορά στις γενικές 
επαγγελματικές γνώσεις εφαρμόζονται οι διατάξεις του 
άρθρου 23 παράγραφος 8. 

Ο κάτοχος της αδείας υποβάλλει στην Αρχή τα δι- 
καιολογητικά που προβλέπονται από την απόφαση που 
αναφέρεται στην παράγραφο 5 του άρθρου 11. 

Όταν ανανεώνει την άδεια, η Αρχή ελέγχει στο μη¬ 
τρώο του άρθρου 22 παράγραφος 1 στοιχείο α', αν 
ο μηχανοδηγός πληροί τις απαιτήσεις της παρούσας 
παραγράφου. 

2. Προκειμένου να διατηρεί το πιστοποιητικό την ισχύ 
του, ο κάτοχος υποβάλλεται σε περιοδικές εξετάσεις 
ή/και δοκιμασίες από τις σιδηροδρομικές επιχειρήσεις 
ή τον διαχειριστή υποδομής που αφορούν τις προϋπο¬ 
θέσεις των άρθρων 12 και 13. Η συχνότητα των εν λόγω 
εξετάσεων/δοκιμασιών καθορίζεται από τη σιδηροδρο¬ 
μική επιχείρηση ή τον διαχειριστή υποδομής που απα¬ 
σχολεί αμέσως ή εμμέσως τον μηχανοδηγό, σύμφωνα 
με το οικείο σύστημα διαχείρισης της ασφάλειας που 
προβλέπεται από τις διατάξεις του άρθρου 9 του π.δ. 
160/2007 τηρώντας τις κατώτατες συχνότητες που κα¬ 
θορίζονται με το Παράρτημα VI του άρθρου 31. 

Για καθέναν από τους ελέγχους που προβλέπονται 
παραπάνω, η σιδηροδρομική επιχείρηση ή ο διαχειρι¬ 
στής υποδομής που εκδίδει το πιστοποιητικό βεβαιώνει, 
με μνεία επί του πιστοποιητικού και στο μητρώο του άρ¬ 
θρου 22 παράγραφος 2 στοιχείο α', ότι ο μηχανοδηγός 
πληροί τις απαιτήσεις της παρούσας παραγράφου. 

3. Σε περίπτωση μη προσέλευσης του μηχανοδηγού σε 
περιοδικό έλεγχο ή σε περίπτωση αρνητικού αποτελέ- 

σματος από τις προβλεπόμενες εξετάσεις ή δοκιμασίες, 
εφαρμόζεται η διαδικασία που προβλέπεται από τις 
διατάξεις του άρθρου 18. 

Άρθρο 17 

(Άρθρο 17 της Οδηγίας) 

Παύση εργασίας 

Όταν μηχανοδηγός παυσει να εργάζεται σε σιδηρο¬ 
δρομική επιχείρηση ή διαχειριστή υποδομής, ενημερώνει 
εγγράφως χωρίς καθυστέρηση την Αρχή. 

Η άδεια διατηρεί την ισχύ της εφόσον τηρούνται οι 
όροι που προβλέπονται από τις διατάξεις της παρα¬ 
γράφου 1 του άρθρου 16. 

Το πιστοποιητικό καθίσταται άκυρο όταν ο κάτοχος 
παύει να εργάζεται ως μηχανοδηγός. Ωστόσο, ο κάτο¬ 
χος λαμβάνει επικυρωμένο αντίγραφο του πιστοποιη¬ 
τικού και όλων των εγγράφων που αποδεικνύουν την 
κατάρτισή του, τα επαγγελματικά του προσόντα, την 
εμπειρία του και την επαγγελματική του επάρκεια. Το 
έντυπο του αντιγράφου του πιστοποιητικού έχει τη μορ¬ 
φή του κοινοτικού υποδείγματος του Παραρτήματος III 
του Κανονισμού (ΕΕ) αριθ. 36/2010. 

Όταν εκδίδει πιστοποιητικό σε μηχανοδηγό, η σιδηρο¬ 
δρομική επιχείρηση ή ο διαχειριστής υποδομής λαμβάνει 
υπόψη όλα αυτά τα έγγραφα. 

Άρθρο 18 

(Άρθρο 18 της Οδηγίας) 
Παρακολούθηση μηχανοδηγών από τις 
σιδηροδρομικές επιχειρήσεις και τους διαχειριστές 
υποδομής 

1. Οι σιδηροδρομικές επιχειρήσεις και οι διαχειριστές 
υποδομής εξασφαλίζουν και ελέγχουν ότι οι άδειες και 
τα πιστοποιητικά των μηχανοδηγών, που απασχολούν 
αμέσως ή εμμέσως, είναι έγκυρα. 

Οι σιδηροδρομικές επιχειρήσεις και οι διαχειριστές 
υποδομής καθιερώνουν σύστημα παρακολούθησης των 
μηχανοδηγών τους το οποίο αποτελεί μέρος του οικείου 
συστήματος διαχείρισης της ασφάλειας που προβλέ- 
πεται από τις διατάξεις του άρθρου 9 του π.δ. 160/ 
2007. Με το σύστημα αυτό ελέγχεται η επάρκεια της 
εκπαίδευσης και πιστοποίησης της εκπαίδευσης αυτής, 
καθώς και ο προγραμματισμός της συχνότητας των ια¬ 
τρικών εξετάσεων που προβλέπονται από τις διατάξεις 
του άρθρου 31 Παράρτημα I. 

Εάν από την παραπάνω διαδικασία διαπιστωθεί από 
τις σιδηροδρομικές επιχειρήσεις ή τον διαχειριστή υπο¬ 
δομής, η μη επαγγελματική επάρκεια του μηχανοδηγού 
ή ότι τίθεται υπό αμφισβήτηση η συνέχιση της ισχύος 
της άδειας ή του πιστοποιητικού του, τότε ενημερώνουν 
την Αρχή και λαμβάνουν αμέσως τα απαιτούμενα μέτρα, 
στα οποία συμπεριλαμβάνονται, ενδεικτικώς, η υποβολή 
σε ελέγχους που προβλέπονται στο άρθρο 16 και η 
αναστολή ή ανάκληση του πιστοποιητικού. 

2. Εάν μηχανοδηγός κρίνει ότι η κατάσταση της υγείας 
του επηρεάζει την ικανότητά του για την εκτέλεση της 
εργασίας του, ενημερώνει αμέσως τη σιδηροδρομική επι¬ 
χείρηση ή τον διαχειριστή υποδομής, κατά περίπτωση. 

Μόλις η σιδηροδρομική επιχείρηση ή ο διαχειριστής 
υποδομής αντίστοιχα αντιληφθεί ή ενημερωθεί από τον 
ενδιαφερόμενο μηχανοδηγό ή από τον ιατρό εργασίας ή 
από ιατρό που έχει σχέση εξαρτημένης εργασίας με τη 
σιδηροδρομική επιχείρηση ή τον διαχειριστή υποδομής 


ή υπάρξει εισαγωγή του μηχανοδηγού σε δημόσιο ή 
ιδιωτικό νοσοκομείο με ασθένεια που δικαιολογεί ότι 
η κατάσταση της υγείας του μηχανοδηγού έχει υπο- 
βαθμισθεί τόσο ώστε να θέτει σε αμφισβήτηση την 
ικανότητά του να εκτελέσει την εργασία του, λαμβάνει 
αμέσως τα απαιτούμενα μέτρα, συμπεριλαμβανομένης 
της παραπομπής του για εξέταση η οποία περιγρά- 
φεται στο Παράρτημα I σημείο 3.1 του άρθρου 31 και 
εφόσον απαιτείται, της αφαίρεσης του πιστοποιητικού, 
καθώς και της ενημέρωσης του μητρώου του άρθρου 
22 παράγραφος 2. 

Περαιτέρω, η σιδηροδρομική επιχείρηση ή ο διαχει¬ 
ριστής υποδομής μεριμνά ώστε στη διάρκεια της υπη¬ 
ρεσίας τους οι μηχανοδηγοί να μην είναι ποτέ υπό την 
επήρεια οποιοσδήποτε ουσίας που είναι πιθανόν να επη¬ 
ρεάσει τη συγκέντρωση, την προσοχή ή τη συμπεριφορά 
τους με έκτακτους δειγματοληπτικούς ελέγχους που 
οργανώνονται από τον ιατρό εργασίας ή από ιατρό που 
έχει σχέση εξαρτημένης εργασίας με τη σιδηροδρομική 
επιχείρηση ή τον διαχειριστή της υποδομής κατά τακτά 
χρονικά διαστήματα πέραν των προβλεπόμενων. 

3. Η Αρχή ενημερώνεται από τις σιδηροδρομικές επι¬ 
χειρήσεις ή τον διαχειριστή υποδομής χωρίς καθυστέ¬ 
ρηση όταν η ανικανότητα προς εργασία για οποιονδή- 
ποτε λόγο υπερβαίνει το τρίμηνο. 

ΚΕΦΑΛΑΙΟ Ε' 

ΚΑΘΗΚΟΝΤΑ ΚΑΙ ΑΠΟΦΑΣΕΙΣ ΤΗΣ ΑΡΧΗΣ 
Άρθρο 19 

(Αρθρο 19 της Οδηγίας) 

Καθήκοντα της Αρχής 

1. Η Αρχή εκτελεί με διαφάνεια και αμεροληψία τα 
εξής καθήκοντα: 

α) έκδοση και ανανέωση αδειών και χορήγηση αντι¬ 
γράφων, όπως προβλέπουν οι διατάξεις των άρθρων 
6 και 14' 

β) διασφάλιση της διενέργειας των περιοδικών εξετά¬ 
σεων ή/και δοκιμασιών που προβλέπονται στις διατάξεις 
της παραγράφου 1 του άρθρου 16 1 
γ) αναστολή και ανάκληση αδειών και ειδοποίηση της 
σιδηροδρομικής επιχείρησης ή του διαχειριστή υποδο¬ 
μής που τις εξέδωσε για τις αιτιολογημένες αιτήσεις 
αναστολής ή ανάκλησης πιστοποιητικών, όπως προβλέ- 
πεται από τις διατάξεις του άρθρου 29’ 
δ) αναγνώριση ιατρών ή ψυχολόγων, όπως προβλέ¬ 
πουν τα άρθρα 11 και 16' 

ε) δημοσίευση και προσαρμογή στα πρόσφατα δεδομέ¬ 
να του μητρώου αναγνωρισμένων προσώπων και οργανι¬ 
σμών, όπως προβλέπουν οι διατάξεις του άρθρου 20' 
στ) τήρηση και προσαρμογή στα πρόσφατα δεδομένα 
μητρώου αδειών όπως προβλέπουν οι διατάξεις του 
άρθρου 16 παράγραφος 1 και του άρθρου 22 παρά¬ 
γραφος Τ 

ζ) παρακολούθηση της διαδικασίας πιστοποίησης των 
μηχανοδηγών, όπως προβλέπεται από τις διατάξεις του 
άρθρου 26' 

η) διεξαγωγή επιθεωρήσεων, όπως προβλέπεται από 
τις διατάξεις του άρθρου 29- 
θ) καθορισμός κριτηρίων για τους εξεταστές, όπως 
προβλέπει το άρθρο 25 παράγραφος 5. 

Η Αρχή ανταποκρίνεται ταχέως στις αιτήσεις πληρο¬ 
φοριών και ζητεί χωρίς καθυστέρηση τυχόν συμπλη- 

ρωματικές πληροφορίες κατά την προετοιμασία των 
αδειών. 

2. Η Αρχή απαγορεύεται να μεταβιβάζει σε τρίτους 
τα καθήκοντα που περιγράφονται στις περιπτώσεις α', 
β', γ', ζ' και θ' της παραγράφου 1. 

3. Με απόφαση των Υπουργών Οικονομικών, Υποδο¬ 
μών, Μεταφορών και Δικτύων και συναρμόδιων Υπουρ¬ 
γών μπορεί να μεταβιβάζονται ή να ανατίθενται σε τρί¬ 
τους κατά διαφανή και αμερόληπτο τρόπο, χωρίς να 
προκαλείται σύγκρουση συμφερόντων, τα καθήκοντα 
που περιγράφονται στις περιπτώσεις δ', ε', στ' και η' 
της παραγράφου 1. Με όμοια απόφαση καθορίζονται τα 
θέματα αμοιβών, καθώς και κάθε άλλη λεπτομέρεια. 

4. Όταν μεταβιβάζονται ή ανατίθενται καθήκοντα, οι 
εντολοδόχοι ή οι συμβασιούχοι πρέπει να τηρούν, κατά 
την εκτέλεση των καθηκόντων αυτών, τις υποχρεώσεις 
που ο παρών νόμος προβλέπει για την Αρχή. 

5. Η Αρχή καθορίζει με απόφασή της που δημοσιεύεται 
στην Εφημερίδα της Κυβερνήσεως και εφαρμόζει σύ¬ 
στημα ελέγχου του τρόπου εκτέλεσης των καθηκόντων 
αυτών που έχουν μεταβιβαστεί ή ανατεθεί και εξασφα¬ 
λίζει ότι τηρούνται οι όροι των παραγράφων 2 και 4. 

Άρθρο 20 

(Άρθρο 20 της Οδηγίας) 

Αναγνώριση 

1. Η αναγνώριση προσώπων ή οργανισμών που προ- 
βλέπεται από τον παρόντα νόμο βασίζεται σε κριτήρια 
ανεξαρτησίας, επάρκειας και αμεροληψίας. Στην πε¬ 
ρίπτωση των εκπαιδευτικών κέντρων ως αναγνώριση 
νοείται η χορήγηση αδείας από το Ε.ΚΕ.ΠΙΣ., που δίδε¬ 
ται σύμφωνα με τα προβλεπόμενα στην απόφαση της 
παραγράφου 12 του άρθρου 23. 

Το κριτήριο της ανεξαρτησίας δεν εφαρμόζεται στην 
εκπαίδευση που προβλέπει το άρθρο 23 παράγραφοι 
5 και 6. 

2. Η Αρχή εξασφαλίζει τη δημοσίευση και την προ¬ 
σαρμογή στα πρόσφατα δεδομένα μητρώου των προ¬ 
σώπων και οργανισμών που έχει αναγνωρίσει, δυνάμει 
του παρόντος νόμου. 

Άρθρο 21 

(Άρθρο 21 της Οδηγίας) 

Αποφάσεις της Αρχής 

1. Η Αρχή αιτιολογεί τις αποφάσεις της. 

2. Οι πράξεις της Αρχής που αφορούν σε οποιαδήποτε 
εφαρμογή δυνάμει του παρόντος νόμου, υπόκεινται σε 
ενδικοφανή προσφυγή ενώπιον της Αρχής εντός τριάντα 
(30) ημερών από την κοινοποίησή τους. 

3. Οι αποφάσεις της Αρχής, με τις οποίες απορρίπτο¬ 
νται οι ενδικοφανείς προσφυγές της παραγράφου 2, 
υπόκεινται σε αίτηση ακύρωσης ενώπιον του Διοικητικού 
Εφετείου Αθηνών μέσα σε προθεσμία εξήντα (60) ημε¬ 
ρών από την κοινοποίησή τους. Την αίτηση ακύρωσης 
δικαιούται να ασκήσει όποιος έχει έννομο συμφέρον. Το 
Διοικητικό Εφετείο Αθηνών κρίνει τη διαφορά σε πρώτο 
και τελευταίο βαθμό. Η προθεσμία για την υποβολή της 
αίτησης ακύρωσης και η άσκησή της δεν αναστέλλει την 
εκτέλεση της απόφασης της Αρχής επιφυλασσομένων 
των γενικών διατάξεων περί αναστολής. 


Άρθρο 22 

(Άρθρο 22 της Οδηγίας) 

Μητρώα και ανταλλαγή δεδομένων 

1. Η Αρχή υποχρεούταί: 

α) να τηρεί μητρώο όλων των αδειών που έχουν εκδο- 
θεί, προσαρμοσθεί στα πρόσφατα δεδομένα, ανανεωθεί, 
τροποποιηθεί, λήξει, ανασταλεί, ανακληθεί ή δηλωθεί 
ότι έχουν απολεσθεί, κλαπεί ή καταστραφεί. Το μητρώο 
περιλαμβάνει τα δεδομένα κάθε άδειας, σύμφωνα με το 
Παράρτημα I της 2010/17/ΕΚ απόφασης της Επιτροπής 
της 29ης Οκτωβρίου 2009 (ΕΕ Ε8/13.1.2010), τα οποία 
μπορούν να ανευρεθούν με τη βοήθεια του εθνικού αριθ¬ 
μού που χορηγείται σε κάθε μηχανοδηγό. Το μητρώο 
προσαρμόζεται τακτικά στα πρόσφατα δεδομένα· 

β) να παρέχει, κατόπιν αιτιολογημένης αίτησης, πλη¬ 
ροφορίες για την κατάσταση των εν λόγω αδειών στις 
αρμόδιες αρχές των λοιπών κρατών - μελών της Ευρω¬ 
παϊκής Ένωσης, στον Οργανισμό ή σε κάθε εργοδότη 
μηχανοδηγών. 

2. Κάθε σιδηροδρομική επιχείρηση και διαχειριστής 
υποδομής υποχρεούνταί: 

α) να τηρούν μητρώο όλων των πιστοποιητικών που 
έχουν εκδοθεί, προσαρμοσθεί στα πρόσφατα δεδομένα, 
τροποποιηθεί, λήξει, ανασταλεί, ανακληθεί ή δηλωθεί ότι 
έχουν απολεσθεί, κλαπεί ή καταστραφεί ή να μεριμνούν 
για την τήρηση του μητρώου. Το μητρώο περιλαμβάνει 
τα δεδομένα για κάθε πιστοποιητικό, σύμφωνα με το 
Παράρτημα II της 2010/17/ΕΚ απόφασης της Επιτροπής 
της 29ης Οκτωβρίου 2009. Το μητρώο προσαρμόζεται 
τακτικά στα πρόσφατα δεδομένα 1 

β) να συνεργάζονται με την Αρχή για να ανταλλάσ¬ 
σουν πληροφορίες και να της παρέχουν πρόσβαση στα 
ζητούμενα δεδομένα 1 

γ) να παρέχουν, κατόπιν σχετικής αίτησης, πληρο¬ 
φορίες για το περιεχόμενο των πιστοποιητικών αυτών 
στις αρμόδιες αρχές των λοιπών κρατών - μελών της 
Ευρωπαϊκής Ένωσης, όταν αυτό απαιτείται λόγω των 
διασυνοριακών τους δραστηριοτήτων. 

3. Οι μηχανοδηγοί δύνανται να έχουν πρόσβαση στα 
δεδομένα που τους αφορούν και είναι αποθηκευμένα 
στο μητρώο της Αρχής ή στο μητρώο των σιδηροδρομι¬ 
κών επιχειρήσεων ή του διαχειριστή υποδομής.'Υστερα 
από σχετική αίτηση δύνανται να λαμβάνουν αντίγραφο 
των εν λόγω δεδομένων. 

4. Η Αρχή συνεργάζεται με τον Οργανισμό για να 
εξασφαλίσει τη διαλειτουργικότητα των μητρώων των 
παραγράφων 1 και 2. 

5. Η Αρχή, οι διαχειριστές υποδομής και οι σιδηρο¬ 
δρομικές επιχειρήσεις εξασφαλίζουν ότι τα μητρώα 
των παραγράφων 1 και 2 του παρόντος άρθρου και 
της παραγράφου 5 του άρθρου 30 και οι τρόποι εκμε¬ 
τάλλευσης των μητρώων αυτών είναι σύμφωνοι με τις 
διατάξεις του ν. 2472/1997 (ΦΕΚ 30 Α') που αφορούν την 
επεξεργασία προσωπικών δεδομένων. 

ΚΕΦΑΛΑΙΟ ΣΤ' 

ΕΚΠΑΙΔΕΥΣΗ ΚΑΙ ΕΞΕΤΑΣΗ ΤΩΝ ΜΗΧΑΝΟΔΗΓΩΝ 
Άρθρο 23 

(Αρθρο 23 της Οδηγίας) 

Εκπαίδευση 

1. Η εκπαίδευση των μηχανοδηγών περιλαμβάνει: 

(α) ένα μέρος το οποίο αφορά την άδεια και αντικα- 

τοπτρίζει γενικές επαγγελματικές γνώσεις, όπως περι- 
γράψονται στο άρθρο 31 Παράρτημα III και 

(β) ένα μέρος το οποίο αφορά το πιστοποιητικό και 
αντικατοπτρίζει ειδικές επαγγελματικές γνώσεις, όπως 
περιγράφονται στο άρθρο 31 Παραρτήματα IV και V. 

2. Η εκπαιδευτική μέθοδος πρέπει να πληροί τα κρι¬ 
τήρια του Παραρτήματος II του άρθρου 31. 

3. Οι αναλυτικοί στόχοι της εκπαίδευσης καθορίζονται 
στο άρθρο 31 Παράρτημα III όσον αφορά την άδεια και 
στο άρθρο 31 Παραρτήματα IV και V όσον αφορά το 
πιστοποιητικό. Οι αναλυτικοί αυτοί στόχοι της εκπαί¬ 
δευσης μπορούν να συμπληρώνονται: 

α) είτε με τις σχετικές ΤΠΔ που θεσπίζονται σύμφωνα 
με την Οδηγία 96/48/ΕΚ του Συμβουλίου, της 23ης Ιουλί¬ 
ου 1996, σχετικά με τη διαλειτουργικότητα του διευρω- 
παϊκού σιδηροδρομικού συστήματος μεγάλης ταχύτητας 
(ΕΕ Ι_ 235 της 17.9.1996, ο. 6) ή την Οδηγία 2001/16/ΕΚ του 
Ευρωπαϊκού Κοινοβουλίου και του Συμβουλίου, της 19ης 
Μαρτίου 2001, σχετικά με τη διαλειτουργικότητα του 
συμβατικού διευρωπάίκού σιδηροδρομικού συστήματος 
(ΕΕ Ι_ 110 της 20.4.2001, ο. 1)' 

β) είτε με τα κριτήρια τα οποία προτείνει ο Οργανι¬ 
σμός βάσει του άρθρου 17 του κανονισμού (ΕΚ) αριθμ. 
881/2004. 

4. Τα εκπαιδευτικά κέντρα οφείλουν να μεριμνούν 
ώστε οι υποψήφιοι μηχανοδηγοί να έχουν ισότιμη και 
αμερόληπτη πρόσβαση στην εκπαίδευση που απαιτείται 
για να εκπληρώσουν τους όρους απόκτησης της αδείας 
και του πιστοποιητικού. Οι σιδηροδρομικές επιχειρήσεις 
και διαχειριστές υποδομής οφείλουν να παρέχουν ισότι¬ 
μη και αμερόληπτη συνδρομή στα εκπαιδευτικά κέντρα 
όπου τούτο είναι απαραίτητο για την εφαρμογή του 
παρόντος άρθρου. 

5. Τα καθήκοντα εκπαίδευσης που αφορούν τις γενικές 
επαγγελματικές γνώσεις, όπως προβλέπει το άρθρο 11 
παράγραφος 4, τις γλωσσικές γνώσεις όπως προβλέπει 
το άρθρο 12 και τις επαγγελματικές γνώσεις σχετικά με 
το τροχαίο υλικό, όπως προβλέπει το άρθρο 13 παράγρα¬ 
φος 1, εκτελούνται από πρόσωπα ή οργανισμούς αναγνω¬ 
ρισμένους από το Ε.ΚΕ.ΠΙΣ. σύμφωνα με το άρθρο 20. 

6. Τα καθήκοντα εκπαίδευσης που αφορούν τη γνώση 
της υποδομής όπως προβλέπει το άρθρο 13 παράγρα¬ 
φος 2, συμπεριλαμβανομένων των γνώσεων της διαδρο¬ 
μής και των κανόνων και των διαδικασιών λειτουργίας, 
εκτελούνται από πρόσωπα ή οργανισμούς αναγνωρι¬ 
σμένους από το Ε.ΚΕ.ΠΙΣ.. Οι διαχειριστές υποδομής 
μεριμνούν για την υλοποίηση της παρούσας παραγρά¬ 
φου ως προς την οικεία υποδομή, το αργότερο εντός 
εξαμήνου από τον καθορισμό των κριτηρίων για την 
αναγνώριση σύμφωνα με την παράγραφο 12. 

7. Με την επιφύλαξη του δευτέρου εδαφίου της παρού¬ 
σας παραγράφου, με προεδρικό διάταγμα που εκδίδεται 
ύστερα από πρόταση των Υπουργών Παιδείας, Δια Βίου 
Μάθησης και Θρησκευμάτων και Υποδομών, Μεταφορών 
και Δικτύων καθορίζονται τα επαγγελματικά δικαιώμα¬ 
τα των κατόχων άδειας μηχανοδηγού. Όσον αφορά τις 
άδειες, το γενικό σύστημα αναγνώρισης των επαγγελμα¬ 
τικών προσόντων του π.δ. 38/2010 (ΦΕΚ 78 Α') εξακολου¬ 
θεί να ισχύει για την αναγνώριση των επαγγελματικών 
προσόντων των μηχανοδηγών, οι οποίοι είναι πολίτες 
κράτους - μέλους της Ευρωπαϊκής Ένωσης και οι οποίοι 
έχουν αποκτήσει το πιστοποιητικό εκπαίδευσής τους σε 
τρίτη, εκτός Ευρωπαϊκής Ένωσης, χώρα. 


8. Κάθε σιδηροδρομική επιχείρηση και διαχειριστής 
υποδομής οφείλει να δημιουργήσει, ως μέρος του οι¬ 
κείου συστήματος διαχείρισης της ασφάλειας, διαδι¬ 
κασία επιμόρφωσης για να διατηρείται η επάρκεια του 
προσωπικού, σύμφωνα με τις διατάξεις του άρθρου 29 
Παράρτημα III σημείο 2 στοιχείο ε' του π.δ. 160/2007. 

9. Η εκπαίδευση των υποψήφιων μηχανοδηγών για το 
μέρος που αφορά στην άδεια κατά το στοιχείο α' της 
παραγράφου 1, παρέχεται από τα εκπαιδευτικά κέντρα 
κατά τα ειδικότερα οριζόμενα παρακάτω, με την επιφύ¬ 
λαξη και των λοιπών διατάξεων του παρόντος άρθρου: 

α) Η διάρκεια της εκπαίδευσης ορίζεται σε δύο (2) 
ημερολογιακά τετράμηνα και πρόσβαση σε αυτήν έχουν 
απόφοιτοι κατ’ ελάχιστο της δευτεροβάθμιας εκπαίδευ¬ 
σης ή ισοδύναμης. 

β) Η ανωτέρω εκπαίδευση είναι θεωρητική μετά το 
πέρας της οποίας ακολουθεί, υπό την ευθύνη του εκ¬ 
παιδευτικού κέντρου, πρακτική άσκηση των εκπαιδευ- 
ομένων συνολικής διάρκειας τεσσάρων (4) μηνών σε 
σιδηροδρομική επιχείρηση και σε διαχειριστή υποδομής. 
Η πρακτική άσκηση πρέπει να πραγματοποιείται κατά 
τα 2/3 αυτής σε αμαξοστοιχίες σε υπηρεσία με υποχρε¬ 
ωτική παρουσία μηχανοδηγού εν ενεργεία κατ’ αρχάς 
και αργότερα με πιστοποιημένο μηχανοδηγό. 

γ) Το εκπαιδευτικό κέντρο συντάσσει οδηγό σπουδών 
τον οποίο υποβάλλει προς έγκριση στο Ε.ΚΕ.ΠΙΣ.. 

10. Η εκπαίδευση των μηχανοδηγών για το μέρος 
που αφορά το Πιστοποιητικό κατά το στοιχείο β' της 
παραγράφου 1 του παρόντος άρθρου παρέχεται από 
τα εκπαιδευτικά κέντρα κατά τα ειδικότερα οριζόμενα 
παρακάτω, με την επιφύλαξη και των λοιπών διατάξεων 
του παρόντος άρθρου: 

α) Τα εκπαιδευτικά κέντρα εκπονούν τα σχετικά προ¬ 
γράμματα κατάρτισης. Η διδακτέα ύλη, τα προγράμματα 
κατάρτισης και η διάρκεια αυτών υποβάλλεται προς 
έγκριση στο Ε.ΚΕ.ΠΙΣ.. 

β) Τα προγράμματα κατάρτισης υποχρεωτικά περι¬ 
λαμβάνουν θεωρητική και πρακτική εκπαίδευση. 

Στις περιπτώσεις όπου το αντικείμενο κατάρτισης 
συνδέεται με κάποιο πιστοποιημένο από το Ε.ΚΕ.ΠΙΣ. 
επαγγελματικό περίγραμμα, ενδείκνυται η ανάπτυξη 
του προγράμματος τόσο ως προς τις θεματικές ενό¬ 
τητες όσο και τις απαιτούμενες γνώσεις, δεξιότητες, 
ικανότητες με βάση το πιστοποιημένο επαγγελματικό 
περίγραμμα, καθώς και η αξιολόγηση αυτών. 

Η πρακτική εκπαίδευση των προγραμμάτων αυτών 
είναι υποχρεωτική, διάρκειας τουλάχιστον δύο (2) μηνών. 
Ειδικότερα η πρακτική εκπαίδευση του προγράμματος 
κατάρτισης που αφορά στην υποδομή περιλαμβάνει 
οδήγηση του κάθε τύπου τροχαίου υλικού, όπως αυτό 
αναγράφεται στο πιστοποιητικό, επί της σιδηροδρομι¬ 
κής υποδομής που θα εργαστεί ο μηχανοδηγός. 

11. Τα προγράμματα κατάρτισης που αφορούν στα 
Παραρτήματα III, IV και V του άρθρου 30 είναι διακριτά 
μεταξύ τους. 

12. Με απόφαση των Υπουργών Παιδείας, Δια Βίου 
Μάθησης και Θρησκευμάτων, Υποδομών, Μεταφορών 
και Δικτύων και τυχόν συναρμόδιων Υπουργών καθορί¬ 
ζονται ειδικότερα τα προβλεπόμενα από το άρθρο 20 
κριτήρια βάσει των οποίων θα γίνεται η αναγνώριση των 
εκπαιδευτικών κέντρων, η διαδικασία και οι προϋποθέ¬ 
σεις αναγνώρισης, τα δικαιολογητικά που υποβάλλονται 
και κάθε σχετικό θέμα. 

Άρθρο 24 

(Άρθρο 24 της Οδηγίας) 

Έξοδα κατάρτισης 

Με κοινή απόφαση των Υπουργών Εργασίας και Κοι¬ 
νωνικής Ασφάλισης και Υποδομών, Μεταφορών και 
Δικτύων μπορεί να καθορίζονται μέτρα ώστε να μην 
επωφεληθεί αδικαιολογήτως από την επένδυση στην 
οποία έχει προβεί σιδηροδρομική επιχείρηση ή διαχει¬ 
ριστής υποδομής για την κατάρτιση οδηγού, άλλη σιδη¬ 
ροδρομική επιχείρηση ή άλλος διαχειριστής υποδομής, 
εφόσον ο εν λόγω οδηγός μεταπηδά εθελουσίως στην 
άλλη σιδηροδρομική επιχείρηση ή στον άλλο διαχειρι¬ 
στή υποδομής. 

Άρθρο 25 

(Άρθρο 25 της Οδηγίας) 

Εξετάσεις 

1. Οι εξετάσεις και οι εξεταστές που προβλέπονται 
για τον έλεγχο των απαιτούμενων προσόντων καθο¬ 
ρίζονται: 

α) για το μέρος που αφορά την άδεια: από την Αρχή, 
κατά τον καθορισμό της διαδικασίας απόκτησης αδείας 
κατ’ άρθρο 14 παράγραφος ί 

β) για το μέρος που αφορά το πιστοποιητικό: από τη 
σιδηροδρομική επιχείρηση ή από τον διαχειριστή υπο¬ 
δομής κατά τον καθορισμό της διαδικασίας απόκτησης 
πιστοποιητικού κατ’ άρθρο 15. 

2. Οι εξετάσεις της παραγράφου 1 επιτηρούνται από 
ικανούς εξεταστές, αναγνωρισμένους από τον Ε.Ο.Π.Π. 
σύμφωνα με το άρθρο 20. Οι εξετάσεις οργανώνονται έτσι 
ώστε να αποφεύγεται κάθε σύγκρουση συμφερόντων. 

3. Η αξιολόγηση των γνώσεων για την υποδομή, συ¬ 
μπεριλαμβανομένων των γνώσεων για το δρομολόγιο 
και τους κανόνες λειτουργίας, πραγματοποιείται από 
πρόσωπα ή οργανισμούς αναγνωρισμένους από τον 
Ε.Ο.Π.Π. 

4. Οι εξετάσεις της παραγράφου 1 οργανώνονται έτσι 
ώστε να αποφεύγεται κάθε σύγκρουση συμφερόντων, 
υπό την επιφύλαξη της δυνατότητας ο εξεταστής να 
ανήκει στη σιδηροδρομική επιχείρηση ή τον διαχειριστή 
υποδομής που εκδίδει το πιστοποιητικό. 

5. Η επιλογή των εξεταστών και οι εξετάσεις διενερ- 
γούνται με κριτήρια τα οποία καθορίζονται από την 
Αρχή μέχρι την τυχόν θέσπιση κοινοτικών κριτηρίων, 
όπως προβλέπεται από το άρθρο 25 παράγραφος 5 της 
Οδηγίας 2007/59/ΕΚ. 

6. Στο τέλος της εκπαίδευσης, πρέπει να προβλέπονται 
θεωρητικές και πρακτικές εξετάσεις. Η αξιολόγηση της 
ικανότητας οδήγησης πραγματοποιείται με δοκιμασίες 
οδήγησης στο δίκτυο. Προσομοιωτές μπορούν να χρησι¬ 
μοποιούνται ως συμπλήρωμα για τον έλεγχο εφαρμογής 
των κανόνων λειτουργίας και των επιδόσεων του μηχα¬ 
νοδηγού σε ιδιαίτερα δυσχερείς καταστάσεις. 

7. Με απόφαση των Υπουργών Οικονομικών, Παιδείας, 
Δια Βίου Μάθησης και Θρησκευμάτων, Υποδομών, Με¬ 
ταφορών και Δικτύων και τυχόν συναρμόδιων Υπουρ¬ 
γών καθορίζονται τα προβλεπόμενα από το άρθρο 20 
κριτήρια, βάσει των οποίων θα γίνεται η αναγνώριση 
των εξεταστών από τον Ε.Ο.Π.Π., τα δικαιολογητικά που 
υποβάλλονται, το ύψος παράβολου υπέρ του Δημοσίου 
για την κάλυψη του κόστους των εξετάσεων που ορ¬ 
γανώνει η Αρχή, το πλαίσιο συνεργασίας της Αρχής με 
τον Ε.Ο.Π.Π. σχετικά με τις εξετάσεις της περίπτωσης α' 

της παραγράφου 1, καθώς και το είδος της βεβαίωσης 
επιτυχούς εξέτασης που χορηγεί ο Ε.Ο.Π.Π. και κάθε 
σχετικό θέμα. 

ΚΕΦΑΛΑΙΟ Ζ' 

ΑΞΙΟΛΟΓΗΣΗ 

Άρθρο 26 

(Άρθρο 26 της Οδηγίας) 

Ποιοτικά πρότυπα 

Η Αρχή εξασφαλίζει ότι όλες οι δραστηριότητες που 
συνδέονται με την εκπαίδευση, την αξιολόγηση των δε¬ 
ξιοτήτων και την προσαρμογή των αδειών και των πιστο¬ 
ποιητικών στα πρόσφατα δεδομένα παρακολουθούνται 
συνεχώς στο πλαίσιο συστήματος ποιοτικών προτύπων 
που θεσπίζει προς το σκοπό αυτόν με απόφασή της η 
οποία δημοσιεύεται στην Εφημερίδα της Κυβερνήσεως. 
Η παρούσα διάταξη δεν ισχύει για δραστηριότητες που 
καλύπτονται ήδη από συστήματα διαχείρισης της ασφά¬ 
λειας που εγκαθιστούν οι σιδηροδρομικές επιχειρήσεις 
και οι διαχειριστές υποδομής σύμφωνα με τις διατάξεις 
του άρθρου 9 του π.δ. 160/2007. 

Άρθρο 27 

(Άρθρο 27 της Οδηγίας) 

Ανεξάρτητη αξιολόγηση 

1. Η Αρχή, τουλάχιστον ανά πενταετία, αναθέτει σε 
ανεξάρτητους αξιολογητές την αξιολόγηση των διαδικα¬ 
σιών απόκτησης και αξιολόγησης των επαγγελματικών 
γνώσεων και της επάρκειας, καθώς και του συστήματος 
έκδοσης αδειών και πιστοποιητικών. Η διάταξη αυτή 
δεν ισχύει για δραστηριότητες που καλύπτονται ήδη 
από συστήματα διαχείρισης της ασφάλειας που εγκα- 
θιστούν οι σιδηροδρομικές επιχειρήσεις και οι διαχειρι¬ 
στές υποδομής σύμφωνα με τις διατάξεις του άρθρου 9 
του π.δ. 160/2007. Η αξιολόγηση πραγματοποιείται από 
ειδικευμένα άτομα που δεν συμμετέχουν προσωπικώς 
στις συγκεκριμένες δραστηριότητες. 

2. Τα αποτελέσματα των ανεξάρτητων αυτών αξιο¬ 
λογήσεων τεκμηριώνονται δεόντως και κοινοποιούνται 
στην Αρχή. Η Αρχή υποχρεούται με αποφάσεις της να 
λάβει μέτρα για να αντιμετωπιστούν οι τυχόν ελλείψεις 
που διαπιστώνονται κατά την ανεξάρτητη αξιολόγηση. 

ΚΕΦΑΛΑΙΟ Η' 

ΛΟΙΠΟ ΠΡΟΣΩΠΙΚΟ 

Άρθρο 28 

(Άρθρο 28 της Οδηγίας) 

Μέχρις ότου να ρυθμιστούν ειδικότερα τα θέματα που 
αφορούν στο λοιπό προσωπικό που εκτελεί καθήκοντα 
κρίσιμα για την ασφάλεια κατά τα προβλεπόμενα στο 
άρθρο 28 της Οδηγίας 2007/59/ΕΚ, ισχύουν τα αναφε- 
ρόμενα στο οικείο σύστημα διαχείρισης ασφάλειας των 
σιδηροδρομικών επιχειρήσεων και του διαχειριστή υπο¬ 
δομής που προβλέπεται με τις διατάξεις του άρθρου 9 
του π.δ. 160/2007. 

ΚΕΦΑΛΑΙΟ Θ' 

ΕΛΕΓΧΟΙ ΚΑΙ ΚΥΡΩΣΕΙΣ 

Άρθρο 29 

(Άρθρα 29 και 30 της Οδηγίας) 

Έλεγχοι από την Αρχή και κυρώσεις 

1. Η Αρχή διενεργεί έλεγχο στους συρμούς που κυκλο¬ 
φορούν στην εθνική σιδηροδρομική υποδομή. 

2. Εάν κατά τη διενέργεια του ανωτέρω ελέγχου δι¬ 
απιστωθεί ότι ο μηχανοδηγός: 

α) δεν κατέχει άδεια μηχανοδηγού, 
β) δεν κατέχει κατάλληλο πιστοποιητικό για το τρο¬ 
χαίο υλικό και την υποδομή που χρησιμοποιεί, 
γ) δεν κατέχει τα νόμιμα έγγραφα πιστοποίησης μηχα¬ 
νοδηγών τρίτων, εκτός Ευρωπαϊκής'Ενωσης, χωρών για 
διασυνοριακές μεταφορές σύμφωνα με το άρθρο 8, 
δ) οδηγεί χωρίς ισχύουσα άδεια ή πιστοποιητικό ή 
με άδεια ή πιστοποιητικό που έχει αφαιρεθεί ή ανα¬ 
κληθεί, 

ε) κατέχει ή χρησιμοποιεί πλαστή ή παραποιημένη 
άδεια μηχανοδηγού, 

στ) κατέχει ή χρησιμοποιεί πλαστό ή παραποιημένο 
πιστοποιητικό, 

ζ) έχει παραχωρήσει την οδήγηση σε πρόσωπο χωρίς 
άδεια ή πιστοποιητικό ή που του έχουν αφαιρεθεί τα 
στοιχεία αυτά, 

η) οδηγεί υπό την επίδραση αλκοόλ, με συγκέντρωση 
στο αίμα (εκπνεόμενο αέρα): άνω των 0 , 209/1 (0.10 πις/Ι). 
Τα εν λόγω όρια συγκεντρώσεων μπορεί να αναπρο¬ 
σαρμόζονται με απόφαση του Υπουργού Υποδομών, 
Μεταφορών και Δικτύων και του συναρμόδιου Υπουργού, 
που δημοσιεύεται στην Εφημερίδα της Κυβερνήσεως, 
θ) οδηγεί κατά παράβαση των διατάξεων του άρθρου 
4 παράγραφος 2, 

επιβάλλεται πρόστιμο στον διαχειριστή υποδομής ή 
στη σιδηροδρομική επιχείρηση, κατά περίπτωση, ποσού 
πενήντα χιλιάδες (50.000) ευρώ για τις περιπτώσεις ε', 
στ' και η' και ποσού τριάντα χιλιάδες (30.000) ευρώ 
για τις λοιπές περιπτώσεις, καθώς και πρόστιμο στον 
μηχανοδηγό ποσού πέντε χιλιάδες (5.000) ευρώ για τις 
περιπτώσεις ε', στ' και η' και τρεις χιλιάδες (3.000) ευρώ 
για τις λοιπές περιπτώσεις. 

Ειδικότερα στην περίπτωση η' αν διαπιστωθεί ότι ο 
μηχανοδηγός οδηγεί υπό την επίδραση αλκοόλ, με συγκέ¬ 
ντρωση στο αίμα (εκπνεόμενο αέρα), άνω των Ο,δΟρ/Ι (0.40 
ΓΠ9/Ι), επιπρόσθετα της επιβολής προστίμου αναστέλλεται 
η άδεια του μηχανοδηγού για έξι (6) μήνες και σε περί¬ 
πτωση υποτροπής η άδεια ανακαλείται οριστικά. 

3. Η επιβολή του προστίμου της προηγούμενης παρα¬ 
γράφου γίνεται με πράξη του διενεργούντα τον έλεγχο, 
την οποία συντάσσει επί τόπου. 

Αντίγραφο της πράξης επιβολής προστίμου με πρό¬ 
σκληση στον παραβάτη ή τους παραβάτες για πληρωμή 
του προστίμου εντός είκοσι (20) ημερών διαβιβάζεται 
στην αρμόδια Δημόσια Οικονομική Υπηρεσία (Δ.Ο.Υ.) 
για βεβαίωση. 

Τα πρόστιμα εισπράττονται σύμφωνα με τις διατάξεις 
του Κώδικα περί Εισπράξεως Δημοσίων Εσόδων και 
αποτελούν έσοδα του Κρατικού Προϋπολογισμού. 

4. Στις περιπτώσεις της παραγράφου 2 ο μηχανοδη¬ 
γός, παράλληλα και ανεξάρτητα από τις λοιπές κυρώ¬ 
σεις τιμωρείται και με ποινική κύρωση ως εξής: 

(α) στις περιπτώσεις α', β' γ', δ', ζ' και θ' με φυλάκιση 
τουλάχιστον τριών (3) μηνών, 

(β) στις περιπτώσεις ε' και στ' με τις ποινές του άρ¬ 
θρου 216 του Ποινικού Κώδικα, 

(γ) στην περίπτωση η' με φυλάκιση τουλάχιστον δύο 
(2) μηνών εάν οδηγεί υπό την επίδραση αλκοόλ, με 
συγκέντρωση στο αίμα (εκπνεόμενο αέρα) άνω των 
0 , 209/1 (0.10 πΐ 9 /Ι) και με φυλάκιση τουλάχιστον τεσσά¬ 
ρων (4) μηνών εάν οδηγεί υπό την επίδραση αλκοόλ, 


με συγκέντρωση στο αίμα (εκπνεόμενο αέρα), άνω των 
0,809/1 (0.40 πιρ/Ι), ενώ σε περίπτωση υποτροπής τα 
ελάχιστα όρια φυλάκισης για την παρούσα περίπτωση 
διπλασιάζονται. 

5. Η Αρχή είναι αρμόδια για τη διενέργεια έρευνας 
σχετικά με την τήρηση των διατάξεων του παρόντος 
νόμου από τους μηχανοδηγούς, τις σιδηροδρομικές επι¬ 
χειρήσεις, τους διαχειριστές υποδομής, τους εξεταστές 
και τα εκπαιδευτικά κέντρα. 

Εάν διαπιστωθεί κατά τους ελέγχους ότι: 
α) δεν τηρήθηκε η σύμφωνα με την παράγραφο 6 του 
άρθρου 23 υποχρέωση διαχειριστή υποδομής, 
β) δεν τηρούνται τα κριτήρια με τα οποία έγινε η 
αναγνώριση εκπαιδευτικού κέντρου σύμφωνα με το 
άρθρο 23, 

γ) δεν τηρείται η διάρκεια εκπαίδευσης σύμφωνα με 
το άρθρο 23, 

δ) δεν τηρούνται τα κριτήρια για τους εξεταστές σύμ¬ 
φωνα με το άρθρο 25, 

ε) δεν τηρούνται οι περιοδικές ιατρικές εξετάσεις και 
δοκιμασίες σύμφωνα με το άρθρο 16, 
στ) δεν έχει ενημερωθεί η Αρχή για παύση εργασίας 
μηχανοδηγού σύμφωνα με το άρθρο 17, 
ζ) δεν τηρείται η διαδικασία παρακολούθησης μηχα¬ 
νοδηγών σύμφωνα με το άρθρο 18, 
η) δεν τηρείται η διαδικασία έκδοσης πιστοποιητικών 
σύμφωνα με το άρθρο 15, 

θ) δεν τηρείται μητρώο των πιστοποιητικών σύμφωνα 
με το άρθρο 22, 

συντάσσεται έκθεση και δύναται, με ειδικά αιτιολο¬ 
γημένη απόφασή της, η Αρχή να επιβάλει στη σιδηρο¬ 
δρομική επιχείρηση ή στον διαχειριστή υποδομής τις 
παρακάτω κυρώσεις: 

(ί) σύσταση για συμμόρφωση προς τις συγκεκριμένες 
διατάξεις της νομοθεσίας με προειδοποίηση επιβολής 
κυρώσεων σε περίπτωση υποτροπής και 
(ϋ) σε περίπτωση υποτροπής, πρόστιμο δεκαπέντε 
χιλιάδες (15.000) ευρώ για την περίπτωση στ', τριάντα 
χιλιάδων (30.000) ευρώ για την περίπτωση γ', πενήντα 
χιλιάδων (50.000) ευρώ για τις περιπτώσεις β', δ' και ζ', 
εκατό χιλιάδων (100.000) ευρώ για τις περιπτώσεις ε', 
η' και θ' και εκατόν πενήντα χιλιάδων (150.000) ευρώ 
για την περίπτωση α'. 

6. Η επιβολή του προστίμου της προηγούμενης πα¬ 
ραγράφου γίνεται με πράξη της Αρχής. Αντίγραφο της 
πράξης επιβολής προστίμου με πρόσκληση στον παρα¬ 
βάτη ή τους παραβάτες για πληρωμή του προστίμου 
εντός είκοσι (20) ημερών διαβιβάζεται στην αρμόδια 
Δημόσια Οικονομική Υπηρεσία (Δ.Ο.Υ.) για βεβαίωση. 

Τα πρόστιμα εισπράττονται σύμφωνα με τις διατάξεις 
του Κώδικα περί Εισπράξεως Δημοσίων Εσόδων και 
αποτελούν έσοδα του Κρατικού Προϋπολογισμού. 

7. Η Αρχή μόλις ενημερωθεί από την Επιτροπή Δι- 
ερεύνησης Ατυχημάτων ότι μηχανοδηγός προκάλεσε 
ατύχημα ή συμβάν, διενεργεί ελέγχους για το μηχανο¬ 
δηγό αυτόν επί του συνόλου των προϋποθέσεων του 
άρθρου 13. 

8. Εάν η Αρχή διαπιστώσει με οποιονδήποτε τρόπο 
ότι μηχανοδηγός δεν πληροί πλέον μία ή περισσότερες 
από τις απαιτούμενες προϋποθέσεις που προβλέπει ο 
παρών νόμος ή, κατά περίπτωση, η Οδηγία 2007/59/ΕΚ 
για την απόκτηση άδειας μηχανοδηγού και πιστοποιη¬ 
τικού αντίστοιχα, λαμβάνει τα ακόλουθα μέτρα: 

α) Εφόσον πρόκειται για άδεια εκδοθείσα από την 
Αρχή: 

Η Αρχή αναστέλλει ή ανακαλεί αμέσως την άδεια με 
αιτιολογημένη απόφασή της. Η αναστολή ή ανάκληση 
αποφασίζεται ανάλογα με το μέγεθος των προβλημά¬ 
των που δημιουργούνται για την ασφάλεια των σιδη¬ 
ροδρόμων. 

Η Αρχή αποστέλλει την απόφασή της στον ενδιαφε¬ 
ρόμενο μηχανοδηγό και τον εργοδότη του, ενημερώ- 
νοντάς τους για το δικαίωμα προσφυγής σύμφωνα με 
το άρθρο 21. Η Αρχή στην απόφαση αυτή αναφέρει και 
τη διαδικασία για την ανάκτηση της άδειας. 

β) Εφόσον πρόκειται για άδεια εκδοθείσα από αρ¬ 
μόδια αρχή άλλου κράτους - μέλους της Ευρωπαϊκής 
Ένωσης: 

Η Αρχή επικοινωνεί με αυτήν και της υποβάλλει αι¬ 
τιολογημένο αίτημα είτε για τη διεξαγωγή περαιτέρω 
επιθεώρησης είτε για την αναστολή ή ανάκληση της 
άδειας μηχανοδηγού. Η Αρχή ενημερώνει την Ευρωπαϊκή 
Επιτροπή και τις λοιπές αρμόδιες αρχές για το αίτημά 
της. Η Αρχή μπορεί να απαγορεύει στους μηχανοδηγούς 
να εργάζονται στην Ελλάδα μέχρι να της κοινοποιηθεί 
η απόφαση της εκδούσας αρχής. 

γ) Εφόσον πρόκειται για πιστοποιητικό: 

Η Αρχή επικοινωνεί με την σιδηροδρομική επιχείρηση 
ή το διαχειριστή υποδομής που έχει εκδώσει το πιστο¬ 
ποιητικό αυτό και ζητεί είτε τη διενέργεια περαιτέρω 
επιθεώρησης είτε την αναστολή ή ανάκληση του πι¬ 
στοποιητικού. 

Η σιδηροδρομική επιχείρηση ή ο διαχειριστής υποδο¬ 
μής που έχει εκδώσει το πιστοποιητικό αυτό λαμβάνει 
τα κατάλληλα μέτρα, όπως ενδεικτικώς, αναστολή ή 
ανάκληση του πιστοποιητικού ή υποβολή του μηχανο¬ 
δηγού σε ελέγχους του άρθρου 16, και ενημερώνει την 
Αρχή εντός τεσσάρων εβδομάδων. Η Αρχή μπορεί να 
απαγορεύει στους μηχανοδηγούς να εργάζονται στην 
Ελλάδα μέχρι να της κοινοποιηθεί η έκθεση της σιδη¬ 
ροδρομικής επιχείρησης ή διαχειριστή υποδομής που 
εξέδωσε το πιστοποιητικό και ενημερώνει σχετικά την 
Ευρωπαϊκή Επιτροπή και τις λοιπές αρμόδιες αρχές. 

9. Σε κάθε περίπτωση, εάν η Αρχή κρίνει ότι συγκε¬ 
κριμένος μηχανοδηγός συνιστά σοβαρή απειλή για την 
ασφάλεια των σιδηροδρόμων, μπορεί να ζητήσει από το 
διαχειριστή υποδομής να ακινητοποιήσει το συρμό, μέ¬ 
χρι να αντικατασταθεί ο οδηγός με μηχανοδηγό που κα¬ 
τέχει ισχύουσα άδεια και πιστοποιητικό ή να λάβει κάθε 
άλλο απαιτούμενο κατά την κρίση της Αρχής μέτρο. Το 
αίτημα για την ακινητοποίηση του συρμού από τον ελε¬ 
γκτή απευθύνεται τηλεφωνικά προς τον υπεύθυνο του 
πλησιέστερου σιδηροδρομικού σταθμού και προς τους 
υπεύθυνους ασφάλειας του διαχειριστή υποδομής και 
της σιδηροδρομικής επιχείρησης. Η Αρχή ενημερώνει 
την Ευρωπαϊκή Επιτροπή και τις λοιπές αρμόδιες αρχές, 
κατά την έννοια του άρθρου 3 της Οδηγίας 2007/59/ΕΚ 
για κάθε τέτοια απόφαση. 

10. Η Αρχή ενημερώνει το μητρώο του άρθρου 22 σε 
κάθε περίπτωση που μεταβάλλονται τα στοιχεία του 
μητρώου από τις παραπάνω αναφερόμενες πράξεις. 

11. Αν η Αρχή κρίνει ότι απόφαση που έλαβε αρμόδια 
αρχή άλλου κράτους - μέλους της ΕυρωπαϊκήςΈνωσης, 
στις περιπτώσεις της παραγράφου 8, δεν πληροί τα 
σχετικά κριτήρια, προσφεύγει στην Ευρωπαϊκή Επιτροπή 
σύμφωνα με την παρ. 5 του άρθρου 29 της Οδηγίας 


2007/59/ΕΚ, έχοντας τη δυνατότητα διατήρησης της 
απαγόρευσης οδήγησης του μηχανοδηγού στην Ελλάδα 
μέχρι να ληφθεί η οριστική απόφαση. 

12. Με απόφαση των Υπουργών Οικονομικών και 
Υποδομών, Μεταφορών και Δικτύων μπορεί να ανα¬ 
προσαρμόζεται το ύψος των προστίμων του παρόντος 
άρθρου. 

ΚΕΦΑΛΑΙΟ Ι' 

ΤΕΛΙΚΕΣ ΔΙΑΤΑΞΕΙΣ 

Άρθρο 30 

(Αρθρο 37 της Οδηγίας) 

Προοδευτική έναρξη εφαρμογής και 
μεταβατικές περίοδοι 

1. Η τήρηση των μητρώων του άρθρου 22 αρχίζει από 
τις 29.10.2011. 

2. α) Το αργότερο μέχρι τις 29.10.2011, εκδίδονται πι¬ 
στοποιητικά ή άδειες σύμφωνα με τον παρόντα νόμο σε 
μηχανοδηγούς που εργάζονται σε διασυνοριακά δρομο¬ 
λόγια, σε ενδομεταφορές ή μεταφορές εμπορευμάτων 
σε άλλο κράτος - μέλος της ΕυρωπαϊκήςΈνωσης, ή 
που εργάζονται σε τουλάχιστον δύο κράτη - μέλη της 
ΕυρωπαϊκήςΈνωσης, με την επιφύλαξη των διατάξεων 
της παραγράφου 3. 

Από την ίδια ημερομηνία, όλοι οι μηχανοδηγοί που 
εκτελούν τα ανωτέρω καθήκοντα, συμπεριλαμβανομέ¬ 
νων αυτών που δεν διαθέτουν ακόμη άδεια ή πιστοποιη¬ 
τικό σύμφωνα με τον παρόντα νόμο πρέπει να συμμορ¬ 
φώνονται με τους τακτικούς ελέγχους που προβλέπει 
το άρθρο 16. 

β) Το αργότερο μέχρι τις 29.10.2013, όλες οι νέες 
άδειες και πιστοποιητικά εκδίδονται σύμφωνα με τον 
παρόντα νόμο, με την επιφύλαξη των διατάξεων της 
παραγράφου 3. 

γ) Το αργότερο μέχρι τις 29.10.2018, όλοι οι μηχανο¬ 
δηγοί πρέπει να διαθέτουν άδειες και πιστοποιητικά 
σύμφωνα με τον παρόντα νόμο. 

3. Οι μηχανοδηγοί οι οποίοι εκτελούσαν τα καθήκοντά 
τους σύμφωνα με τις διατάξεις που ίσχυαν πριν από την 
εφαρμογή της παραπάνω παραγράφου 2 περιπτώσεις 
α' ή β', μπορούν να συνεχίσουν να ασκούν τις επαγγελ¬ 
ματικές τους δραστηριότητες βάσει των αδειών τους, 
χωρίς να εφαρμόζουν τις διατάξεις του παρόντος νόμου, 
το αργότερο μέχρι τις 29.10.2018, εφόσον τα στοιχεία 
τους έχουν εισαχθεί στο μητρώο που προβλέπεται στην 
παράγραφο 5 του παρόντος άρθρου. 

Στην περίπτωση μαθητευόμενων που έχουν αρχίσει 
εγκεκριμένο πρόγραμμα εκπαίδευσης και κατάρτισης ή 
εγκεκριμένο κύκλο κατάρτισης πριν από την εφαρμογή 
της παραγράφου 2 περιπτώσεις α' ή β', οι μηχανοδη¬ 
γοί πιστοποιούνται σύμφωνα με την κείμενη ελληνική 
νομοθεσία. 

Για τους μηχανοδηγούς και τους μαθητευομένους που 
αναφέρονται στην παρούσα παράγραφο, η Αρχή μπορεί 
να χορηγεί, σε εξαιρετικές περιπτώσεις, απαλλαγές από 
τις ιατρικές απαιτήσεις που ορίζονται στο άρθρο 31 Πα¬ 
ράρτημα I. Η ισχύς της άδειας που εκδίδεται με τέτοια 
εξαίρεση περιορίζεται στο έδαφος της Ελλάδας. 

Με απόφαση του Υπουργού Υποδομών, Μεταφορών και 
Δικτύων, ύστερα από εισήγηση της Αρχής καθορίζονται 
οι περιπτώσεις εκείνες που δεν απαιτούνται ιατρικές 
εξετάσεις κατά τα ανωτέρω και κάθε αναγκαία λεπτο¬ 
μέρεια για την εφαρμογή της παραγράφου αυτής. 

4. Η Αρχή, οι σιδηροδρομικές επιχειρήσεις και οι δια¬ 
χειριστές υποδομής διασφαλίζουν τη σταδιακή εφαρ¬ 
μογή τακτικών ελέγχων, σύμφωνα με τα προβλεπόμενα 
στο άρθρο 16, στους μηχανοδηγούς που δεν διαθέτουν 
άδειες και πιστοποιητικά σύμφωνα με τον παρόντα νόμο. 
Με απόφαση του Υπουργού Υποδομών, Μεταφορών και 
Δικτύων η οποία εκδίδεται ύστερα από εισήγηση της 
Αρχής ρυθμίζονται ειδικότερα τα θέματα της παρούσας 
παραγράφου. 

5. Προκειμένου να μη δημιουργείται περιττή διοικη¬ 
τική και οικονομική επιβάρυνση από την υποχρέωση 
της περ. γ' της παραγράφου 2, οι εκδότες των αδειών 
και πιστοποιητικών λαμβάνουν υπόψη τους τις επαγ¬ 
γελματικές δεξιότητες που έχει ήδη αποκτήσει κάθε 
μηχανοδηγός και κατοχυρώνουν άδειες και πιστοποιη¬ 
τικά που έχουν ήδη εκδοθεί χωρίς την τήρηση εν όλω 
ή εν μέρει των όρων του παρόντος νόμου. Πάντως, οι 
εκδότες των αδειών και πιστοποιητικών μπορούν να 
αποφασίζουν, για μεμονωμένους μηχανοδηγούς ή για 
ομάδες μηχανοδηγών, ότι απαιτούνται επιπλέον εξε¬ 
τάσεις ή/και εκπαίδευση για τη χορήγηση των αδειών 
ή/και των πιστοποιητικών βάσει του παρόντος νόμου. 
Για την εφαρμογή των προηγούμενων εδαφίων, η Αρχή 
και κάθε σιδηροδρομική επιχείρηση και διαχειριστής 
υποδομής υποχρεούνται εντός έξι (6) μηνών από τη 
θέση σε ισχύ του παρόντος να αρχίσουν την τήρηση 
μητρώου μη πιστοποιημένων κατά τον παρόντα νόμο, 
μηχανοδηγών. Οι σιδηροδρομικές επιχειρήσεις και οι 
διαχειριστές υποδομής παρέχουν χωρίς καθυστέρη¬ 
ση στην Αρχή τα στοιχεία που θα τους ζητηθούν και 
αφορούν τις επαγγελματικές γνώσεις ή την εμπειρία 
ή τη μέχρι την έναρξη τήρησης μητρώου εκπαίδευση 
των μηχανοδηγών και κάθε άλλη σχετική πληροφορία. 
Με απόφαση του Υπουργού Υποδομών, Μεταφορών και 
Δικτύων μπορούν να εξειδικεύονται οι όροι και προϋπο¬ 
θέσεις εφαρμογής των δύο πρώτων εδαφίων. 

6. Οι διατάξεις του άρθρου 13 του π.δ. 160/2007 δεν 
έχουν εφαρμογή προκειμένου για την εκπαίδευση και 
πιστοποίηση των μηχανοδηγών, υπό την επιφύλαξη του 
δεύτερου εδαφίου της παραγράφου 3 του παρόντος 
άρθρου. 

Άρθρο 31 
Παραρτήματα 

ΠΑΡΑΡΤΗΜΑ I 

(Παράρτημα II της Οδηγίας) 

ΙΑΤΡΙΚΕΣ ΑΠΑΙΤΗΣΕΙΣ 

1. ΕΛΑΧΙΣΤΕΣ ΑΠΑΙΤΗΣΕΙΣ 

1.1. Οι μηχανοδηγοί δεν πρέπει να πάσχουν από πάθη¬ 
ση ή να υποβάλλονται σε θεραπευτική ή φαρμακευτική 
αγωγή ούτε να λαμβάνουν φάρμακα ή ουσίες ικανές 
να προκαλέσουν: 

- αιφνίδια απώλεια συνείδησης, 

- μείωση της προσοχής ή της συγκέντρωσης, 

- αιφνίδια ανικανότητα, 

- απώλεια της ισορροπίας ή του συντονισμού, 

- σημαντικό περιορισμό κινητικότητας. 

1.2. Όραση 

Πρέπει να πληρούνται οι κάτωθι απαιτήσεις για την 
όραση: 


- οξύτητα όρασης σε απόσταση, υποβοηθούμενη ή μη: 
1,0 ελάχιστη 0,5 για τον πλέον ασθενή οφθαλμό, 

- μέγιστοι διορθωτικοί φακοί υπερμετρωπία +5 μυω¬ 
πία -8. Επιτρέπονται παρεκκλίσεις σε εξαιρετικές περι¬ 
πτώσεις και μετά τη γνωμάτευση ειδικού, κατόπιν της 
οποίας ο ιατρός αποφασίζει, 

- όραση κοντινής και ενδιάμεσης απόστασης: επαρκής, 
υποβοηθούμενη ή μη, 

- επιτρέπονται οι φακοί επαφής και τα γυαλιά εφόσον 
ελέγχονται τακτικά από ειδικό, 

- φυσιολογική αντίληψη των χρωμάτων: χρήση ανα¬ 
γνωρισμένου τεστ, όπως το ΙεΝΙιει-α, συμπληρουμένου 
από άλλο αναγνωρισμένο τεστ εφόσον απαιτείται, 

- οπτικό πεδίο: πλήρες, 

- όραση και για τους δύο οφθαλμούς: αποτελεσμα¬ 
τική· δεν απαιτείται αν το άτομο έχει κατάλληλη προ¬ 
σαρμογή και επαρκή πείρα αντιστάθμισης. Μόνο στην 
περίπτωση απώλειας της διοφθαλμικής όρασης μετά 
την έναρξη της απασχόλησής του, 

- διοφθαλμική όραση: αποτελεσματική, 

- αναγνώριση των έγχρωμων σημάτων: η δοκιμασία 
θα βασίζεται στην αναγνώριση απλών χρωμάτων και 
όχι σε σχετικές διαφορές, 

- ευαισθησία στις αντιθέσεις: επαρκής, 

- έλλειψη σταδιακά επιδεινούμενης ασθένειας των 
οφθαλμών, 

- τα οφθαλμικά εμφυτεύματα, οι κερατοτομές και οι 
κερατεκτομές επιτρέπονται μόνον εφόσον παρακολου- 
θούνται σε ετήσια βάση ή με περιοδικότητα που έχει 
επιβάλει ο ιατρός, 

- ικανότητα αντοχής στο θάμβος, 

- δεν επιτρέπονται οι έγχρωμοι φακοί επαφής και οι 
φωτοχρωματικοί φακοί, επιτρέπονται όμως οι φακοί 
με υπεριώδη ηθμό. 

1.3. Απαιτήσεις για την ακοή και την ομιλία 

Επαρκής ακοή επιβεβαιωμένη με ακουόγραμμα, ήτοι: 

- επαρκής ακοή για τη διεξαγωγή τηλεφωνικής συν¬ 
διάλεξης και για την ικανότητα αντίληψης των ακου¬ 
στικών σημάτων συναγερμού και των ραδιοφωνικών 
μηνυμάτων. 

Οι κάτωθι τιμές πρέπει να εκλαμβάνονται ως ενδει¬ 
κτικές: 

- η μείωση της ακοής δεν πρέπει να υπερβαίνει τα 40 όΒ 
σε 500 και 1000 Ηζ, 

- η μείωση της ακοής δεν πρέπει να υπερβαίνει τα 
45 όΒ σε 2000 Ηζ για το αυτί που έχει τη χειρότερη 
εναέρια αγωγιμότητα του ήχου, 

- να μην υπάρχει ανωμαλία του αιθουσαίου συστή¬ 
ματος, 

- να μην υπάρχει χρόνια διαταραχή της ομιλίας (δε¬ 
δομένης της ανάγκης ανταλλαγής ηχηρών και σαφών 
μηνυμάτων), 

- επιτρέπεται σε εξαιρετικές περιπτώσεις η χρήση 
ακουστικών βαρηκοΐας. 

1.4. Εγκυμοσύνη 

Σε περίπτωση χαμηλής ανοχής ή παθολογικής κα¬ 
τάστασης, η εγκυμοσύνη θεωρείται προσωρινή αιτία 
αποκλεισμού για τις μηχανοδηγούς. Οι νομικές διατά¬ 
ξεις προστασίας των εγκύων μηχανοδηγών πρέπει να 
εφαρμόζονται. 

2. ΕΛΑΧΙΣΤΟ ΠΕΡΙΕΧΟΜΕΝΟ ΤΩΝ ΠΡΟ ΤΗΣ ΠΡΟΣΛΗ- 
ΨΕΩΣ ΕΞΕΤΑΣΕΩΝ 

2.1. Ιατρικές εξετάσεις 

- γενική ιατρική εξέταση, 

- εξετάσεις των αισθήσεων (όραση, ακοή, αντίληψη 
των χρωμάτων), 

- αιματολογική ή ουρολογική ανάλυση, για την ανί¬ 
χνευση μεταξύ άλλων του σακχαρώδους διαβήτη, στο 
βαθμό που είναι απαραίτητες για την εκτίμηση της 
σωματικής ικανότητας του υποψήφιου, 

- ηλεκτροκαρδιογράφημα αναπαύσεως, 

- δοκιμές για την ανίχνευση ψυχοτρόπων ουσιών, όπως 
παράνομων ναρκωτικών ή ψυχοτρόπων φαρμάκων, και 
της κατάχρησης οινοπνεύματος, περιστάσεων που θί¬ 
γουν την καταλληλότητα προς εργασία, 

- γνωστικές εξετάσεις: προσοχή και συγκέντρωση, 
μνήμη, αντίληψη, συλλογιστική ικανότητα, 

- επικοινωνία, 

- ψυχοκινητικές εξετάσεις: χρόνος απόκρισης, συντο¬ 
νισμός των χεριών. 

2.2. Ψυχολογικές εξετάσεις για την επαγγελματική 
καταλληλότητα 

Σκοπός των ψυχολογικών εξετάσεων για την επαγ¬ 
γελματική καταλληλότητα είναι να βοηθήσουν στην 
πρόσληψη και στη διαχείριση του προσωπικού. Στον 
καθορισμό του περιεχομένου της ψυχολογικής αξιο¬ 
λόγησης, η εξέταση πρέπει να κρίνει ότι ο υποψήφιος 
μηχανοδηγός δεν πάσχει από διαπιστωμένα επαγγελ- 
ματοψυχολογικά προβλήματα, ιδίως στις λειτουργικές 
του ικανότητες ή σε οποιονδήποτε συναφή παράγοντα 
προσωπικότητας, ικανά να παρακωλύσουν την ασφαλή 
άσκηση των καθηκόντων του. 

3. ΠΕΡΙΟΔΙΚΕΣ ΕΞΕΤΑΣΕΙΣ ΜΕΤΑ ΤΗΝ ΠΡΟΣΛΗΨΗ 

3.1. Συχνότητα 

Ιατρικές εξετάσεις (σωματική κατάσταση) γίνονται 
τουλάχιστον κάθε τρία έτη έως την ηλικία των 55 ετών, 
ακολούθως δε κάθε έτος. 

Ο αναγνωρισμένος δυνάμει του άρθρου 20 ιατρός ορί¬ 
ζει μεγαλύτερη συχνότητα εξέτασης εφόσον το απαιτεί 
η κατάσταση υγείας του μέλους του προσωπικού. 

Με την επιφύλαξη του άρθρου 16 παράγραφος 1, διε- 
νεργείται κατάλληλη ιατρική εξέταση όποτε υπάρχουν 
λόγοι αμφιβολίας για το κατά πόσον ο κάτοχος άδειας 
ή πιστοποιητικού έχει παύσει να πληροί τις οριζόμενες 
στο παράρτημα II σημείο 1 ιατρικές απαιτήσεις. 

Η σωματική ικανότητα ελέγχεται τακτικά και ύστερα 
από κάθε εργατικό ατύχημα και κάθε χρονικό διάστημα 
διακοπής της εργασίας ύστερα από ατύχημα με θύμα¬ 
τα. Ο αναγνωρισμένος δυνάμει του άρθρου 20 ιατρός 
μπορεί να αποφασίσει τη διενέργεια κατάλληλης συ¬ 
μπληρωματικής ιατρικής εξέτασης, ιδίως μετά αναρρω- 
τική άδεια τουλάχιστον τριάντα ημερών. Ο εργοδότης 
πρέπει να ζητήσει από τον αναγνωρισμένο δυνάμει του 
άρθρου 20 ιατρό να ελέγξει τη σωματική ικανότητα του 
μηχανοδηγού εφόσον υποχρεώθηκε να τον αποσύρει 
από την υπηρεσία για λόγους ασφάλειας. 

3.2. Ελάχιστο περιεχόμενο της περιοδικής ιατρικής 
εξέτασης 

Εφόσον ο μηχανοδηγός πληροί τα απαιτούμενα κρι¬ 
τήρια της εξέτασης που πραγματοποιείται πριν από την 
πρόσληψή του, οι περιοδικές εξετάσεις περιλαμβάνουν 
τουλάχιστον: 

- γενική ιατρική εξέταση, 

- εξέταση των αισθήσεων (όραση, ακοή, αντίληψη των 
χρωμάτων), 

- αιματολογική ή ουρολογική εξέταση για τον εντο¬ 
πισμό σακχαρώδους διαβήτη και άλλων καταστάσεων 
που έδειξε η κλινική εξέταση, 


- δοκιμές για ναρκωτικά όταν το καθιστά ενδεδειγ- 
μένο η κλινική εξέταση. 

Για τους άνω των 40 ετών μηχανοδηγούς, απαιτείται 
επίσης ηλεκτροκαρδιογράφημα αναπαύσεως. 

ΠΑΡΑΡΤΗΜΑ II 
(Παράρτημα III της Οδηγίας) 

ΜΕΘΟΔΟΣ ΕΚΠΑΙΔΕΥΣΗΣ 

Χρειάζεται ορθή κατανομή μεταξύ της θεωρητικής 
εκπαίδευσης (διδασκαλία σε αίθουσα και επιδείξεις) 
και της πρακτικής εκπαίδευσης (πείρα εργασίας, οδή¬ 
γηση με εποπτεία και οδήγηση χωρίς εποπτεία σε σι¬ 
δηροτροχιές που είναι κλειστές στην κυκλοφορία για 
εκπαιδευτικούς λόγους). 

Η εκπαίδευση με υπολογιστή είναι αποδεκτή για την 
ατομική εκμάθηση των κανόνων εκμετάλλευσης, των 
καταστάσεων σηματοδότησης κ.λπ.. 

Η χρήση προσομοιωτών, παρόλο που δεν είναι υπο¬ 
χρεωτική, μπορεί να αποβεί χρήσιμη στην αποτελεσμα¬ 
τική εκπαίδευση των μηχανοδηγών χρησιμοποιούνται 
ιδίως για την εξάσκηση σε ασυνήθεις καταστάσεις ερ¬ 
γασίας ή για κανονισμούς που εφαρμόζονται σπάνια. Οι 
προσομοιωτές διαθέτουν ιδιαίτερο πλεονέκτημα λόγω 
της ικανότητάς τους να παρέχουν μάθηση μέσων της 
πρακτικής εξάσκησης για καταστάσεις για τις οποίες 
δεν είναι δυνατή η εξάσκηση σε πραγματικές συνθήκες. 
Κατ’ αρχήν, θα πρέπει να χρησιμοποιούνται προσομοι- 
ωτές τελευταίας γενεάς. 

Όσον αφορά την απόκτηση γνώσεων για τις διαδρο¬ 
μές, πρέπει να προτιμάται η συνοδεία του υποψήφιου 
μηχανοδηγού από άλλο μηχανοδηγό επί ένα κατάλληλο 
αριθμό διαδρομών κατά μήκος του δρομολογίου, ημέρα 
και νύκτα. Οι μαγνητοσκοπήσεις των διαδρομών, όπως 
αυτές φαίνονται στο θάλαμο οδήγησης, μπορούν να 
χρησιμοποιηθούν, μεταξύ άλλων μεθόδων, ως συμπλή¬ 
ρωμα εκπαίδευσης. 

ΠΑΡΑΡΤΗΜΑ III 
(Παράρτημα IV της Οδηγίας) 

ΓΕΝΙΚΕΣ ΕΠΑΓΓΕΛΜΑΤΙΚΕΣ ΓΝΩΣΕΙΣ ΚΑΙ 
ΑΠΑΙΤΗΣΕΙΣ ΣΧΕΤΙΚΑ ΜΕ ΤΗΝ ΑΔΕΙΑ 

Στο πλαίσιο της γενικής κατάρτισης επιδιώκονται οι 
κάτωθι στόχοι: 

- απόκτηση της γνώσης και της πρακτικής των σιδη¬ 
ροδρομικών τεχνολογιών, περιλαμβανομένων των αρ¬ 
χών της ασφάλειας και της φιλοσοφίας που διαπνέει 
τους κανόνες εκμετάλλευσης, 

- απόκτηση γνώσεων και πρακτικής των κινδύνων που 
συνδέονται με τη σιδηροδρομική εκμετάλλευση και των 
διάφορων μέσων που χρησιμοποιούνται για την αντι¬ 
μετώπισή τους, 

- απόκτηση γνώσεων και πρακτικής που αφορούν τις 
αρχές που καθοδηγούν έναν ή περισσότερους τρόπους 
εκμετάλλευσης σιδηροδρόμων, 

- απόκτηση γνώσεων και πρακτικής σχετικά με τους 
συρμούς, τη σύνθεσή τους και τις απαιτήσεις επί των 
μονάδων έλξης, τα φορτηγά και επιβατικά βαγόνια και 
τα άλλα είδη τροχαίου υλικού. 

Συγκεκριμένα, ο μηχανοδηγός πρέπει να είναι ικανός: 

- να εκτιμά τις συγκεκριμένες συνθήκες άσκησης του 
επαγγέλματος του μηχανοδηγού, το συμφέρον και τις 

επαγγελματικές και προσωπικές απαιτήσεις (μακρές 
περίοδοι εργασίας, απουσία από την οικογενειακή εστία 
κ.λπ.), 

- να θέτει σε πρακτική εφαρμογή τους κανόνες ασφά¬ 
λειας του προσωπικού, 

- να αναγνωρίζει το τροχαίο υλικό, 

- να γνωρίζει και να εφαρμόζει με ακριβή τρόπο μια 
μέθοδο εργασίας, 

- να αναγνωρίζει τα διάφορα έγγραφα αναφοράς και 
εφαρμογής (εγχειρίδιο διαδικασιών και βιβλιάριο γραμ¬ 
μής, όπως αυτά καθορίζονται στην ΤΠΔ «εκμετάλλευσης», 
εγχειρίδιο μηχανοδηγού, οδηγός επισκευών κ.λπ.), 

- να μαθαίνει μορφές συμπεριφοράς συμβατές με τις 
κρίσιμες για την ασφάλεια ευθύνες, 

- να γνωρίζει την ύπαρξη των διαδικασιών σε περί¬ 
πτωση ατυχήματος με θύματα, 

- να διακρίνει τους κινδύνους που συνδέονται με τη 
σιδηροδρομική εκμετάλλευση εν γένει, 

- να γνωρίζει τις αρχές που διέπουν την ασφάλεια 
της κυκλοφορίας, 

- να γνωρίζει τις βασικές αρχές της ηλεκτροτεχνικής. 

ΠΑΡΑΡΤΗΜΑ IV 
(Παράρτημα V της Οδηγίας) 

ΕΠΑΓΓΕΛΜΑΤΙΚΕΣ ΓΝΩΣΕΙΣ ΠΟΥ ΑΦΟΡΟΥΝ 
ΤΟ ΤΡΟΧΑΙΟ ΥΛΙΚΟ ΚΑΙ ΑΠΑΙΤΗΣΕΙΣ ΣΧΕΤΙΚΑ 
ΜΕ ΤΟ ΠΙΣΤΟΠΟΙΗΤΙΚΟ 

Μετά το πέρας της ειδικής εκπαίδευσης στο τροχαίο 
υλικό, ο μηχανοδηγός πρέπει να μπορεί να εκτελέσει 
τα εξής καθήκοντα: 

1. ΔΟΚΙΜΕΣ ΚΑΙ ΕΛΕΓΧΟΙ ΠΡΙΝ ΑΠΟ ΤΗΝ ΑΝΑΧΩΡΗΣΗ 

Ο μηχανοδηγός οφείλει να είναι ικανός: 

- να συλλέγει τα αναγκαία έγγραφα και εξοπλισμό, 

- να ελέγχει τις ικανότητες της μονάδας έλξης, 

- να ελέγχει τις ενδείξεις που αναγράφονται στα επί 
της μονάδας έλξης έγγραφα, 

- να εξακριβώνει, πραγματοποιώντας τους προβλε- 
πόμενους ελέγχους και δοκιμές, ότι η μονάδα έλξης 
μπορεί να εξασφαλίσει την απαιτούμενη δύναμη έλξης 
και ότι ο εξοπλισμός ασφάλειας λειτουργεί, 

- να ελέγχει την ετοιμότητα και τη λειτουργικότητα 
των προβλεπόμενων εξοπλισμών προστασίας και ασφά¬ 
λειας κατά την παράδοση μιας μηχανής έλξης ή κατά 
την αρχή του ταξιδιού, 

- να εκτελεί εργασίες συνήθους προληπτικής συντή¬ 
ρησης. 

2. ΓΝΩΣΗ ΤΟΥ ΤΡΟΧΑΙΟΥ ΥΛΙΚΟΥ 

Για να οδηγεί μια μηχανή έλξης, ο μηχανοδηγός 
οφείλει να γνωρίζει όλα τα όργανα χειρισμού και τους 
δείκτες που έχει στη διάθεσή του, ιδίως εκείνα που 
αφορούν: 

- την έλξη, 

- την πέδηση, 

- τα συστήματα ασφάλειας της κυκλοφορίας. 

Για να μπορεί να αναγνωρίζει και να εντοπίζει τυχόν 
ανωμαλίες στο τροχαίο υλικό, να τις επισημαίνει και 
να κρίνει τι χρειάζεται για την επιδιόρθωσή τους, και 
σε ορισμένες περιπτώσεις, να παρεμβαίνει, οφείλει να 
είναι εξοικειωμένος με: 

- τις μηχανικές δομές, 

- τα όργανα ανάρτησης και ζεύξης, 

- τα κινούμενα στοιχεία, 

- τον εξοπλισμό ασφάλειας, 


- τις δεξαμενές καυσίμου, τις διατάξεις τροφοδοσίας 
σε καύσιμο, τις διατάξεις εξάτμισης, 

- τη σημασία των σημάνσεων στις εσωτερικές και εξω¬ 
τερικές όψεις του τροχαίου υλικού, ιδίως δε τα σύμβολα 
που χρησιμοποιούνται για τη μεταφορά επικίνδυνων 
εμπορευμάτων, 

- τα συστήματα καταγραφής διαδρομών, 

- τα ηλεκτρικά και αεροϋδροστατικά συστήματα, 

- τα συστήματα τροφοδοσίας με ηλεκτρικό ρεύμα και 
υψηλής τάσης, 

- τον εξοπλισμό επικοινωνίας (ραδιοεπικοινωνία εδά¬ 
φους - συρμού κλπ.), 

- τις ρυθμίσεις των διαδρομών, 

- τα συστατικά στοιχεία του τροχαίου υλικού, το ρόλο 
τους και τις ιδιαίτερες διατάξεις του ρυμουλκούμενου 
υλικού, ιδίως το σύστημα ακινητοποίησης του συρμού 
με εξαερισμό του σωλήνα πέδησης, 

- το σύστημα πέδησης, 

- τα ιδιαίτερα στοιχεία των μηχανών έλξης, 

- την αλυσίδα έλξης, τους κινητήρες και τις μεταδό¬ 
σεις κίνησης. 

3. ΔΟΚΙΜΕΣ ΠΕΔΗΣΗΣ 

Ο μηχανοδηγός οφείλει να είναι ικανός: 

- να ελέγχει και να υπολογίζει, πριν από την ανα¬ 
χώρηση του συρμού, ότι η ισχύς πέδησης του συρμού 
αντιστοιχεί στην απαιτούμενη ισχύ πέδησης για τη συ¬ 
γκεκριμένη γραμμή, όπως προσδιορίζεται στα έγγραφα 
του οχήματος, 

- να ελέγχει τη λειτουργία των διάφορων εξαρτημά¬ 
των του συστήματος πέδησης της μηχανής έλξης και 
του συρμού, αν χρειάζεται, πριν από την εκκίνηση, κατά 
την έναρξη λειτουργίας και εν κινήσει. 

4. ΤΥΠΟΣ ΚΙΝΗΣΗΣ ΚΑΙ ΟΡΙΑΚΗ ΤΑΧΥΤΗΤΑ ΤΟΥ ΣΥΡΜΟΥ 
ΣΥΝΑΡΤΗΣΕΙ ΤΩΝ ΧΑΡΑΚΤΗΡΙΣΤΙΚΩΝ ΤΗΣ ΓΡΑΜΜΗΣ 

Ο μηχανοδηγός οφείλει να είναι ικανός: 

- να λαμβάνει γνώση των πληροφοριών που του με¬ 
ταδίδονται πριν από την αναχώρηση, 

- να καθορίζει τον τύπο κίνησης και τη μέγιστη ταχύ¬ 
τητα του συρμού συναρτήσει μεταβλητών όπως περι¬ 
ορισμοί ταχύτητας, καιρικές συνθήκες ή ενδεχόμενες 
μεταβολές της σηματοδότησης. 

5. ΟΔΗΓΗΣΗ ΤΟΥ ΣΥΡΜΟΥ ΧΩΡΙΣ ΝΑ ΦΘΕΙΡΟΝΤΑΙ ΟΙ 
ΕΓΚΑΤΑΣΤΑΣΕΙΣ Ή ΤΟ ΥΛΙΚΟ 

Ο μηχανοδηγός οφείλει να είναι ικανός: 

- να χρησιμοποιεί το σύνολο των διατάξεων ελέγχου 
που έχει στη διάθεσή του, σύμφωνα με τους ισχύοντες 
κανόνες, 

- να θέτει σε εκκίνηση το συρμό σεβόμενος τους 
περιορισμούς πρόσφυσης και ισχύος, 

- να χρησιμοποιεί την πέδη για τις επιβραδύνσεις 
και τις στάσεις, σεβόμενος το τροχαίο υλικό και τις 
εγκαταστάσεις. 

6. ΑΝΩΜΑΛΙΕΣ 

Ο μηχανοδηγός οφείλει να είναι ικανός: 

- να διακρίνει τα ασυνήθη περιστατικά στη συμπερι¬ 
φορά του συρμού, 

- να επιθεωρεί το συρμό και να αναγνωρίζει τις ενδεί¬ 
ξεις ανωμαλιών, να διακρίνει τις διαφορές μεταξύ τους, 
να αντιδρά αναλόγως και να προσπαθεί να τις διορθώ¬ 
σει, δίνοντας πάντα προτεραιότητα στην ασφάλεια της 
σιδηροδρομικής κυκλοφορίας και των προσώπων, 



850 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


- να γνωρίζει τα διαθέσιμα μέσα προστασίας και επι¬ 
κοινωνίας. 

7. ΠΕΡΙΣΤΑΤΙΚΑ ΚΑΙ ΑΤΥΧΗΜΑΤΑ ΕΚΜΕΤΑΛΛΕΥΣΗΣ, 
ΠΥΡΚΑΓΙΕΣ ΚΑΙ ΑΤΥΧΗΜΑΤΑ ΠΡΟΣΩΠΩΝ 

Ο μηχανοδηγός οφείλει να είναι ικανός: 

- να λαμβάνει τα μέτρα προστασίας και συναγερμού 
σε περίπτωση ατυχήματος προσώπου επιβαίνοντος στο 
συρμό, 

- να προσδιορίζει εάν ο συρμός μεταφέρει επικίνδυνες 
ύλες και να τις αναγνωρίζει με βάση τα έγγραφα του 
συρμού και τους πίνακες των αμαξοστοιχιών, 

- να γνωρίζει τις διαδικασίες εκκένωσης του συρμού 
σε περίπτωση έκτακτης ανάγκης. 

8. ΣΥΝΘΗΚΕΣ ΓΙΑ ΤΗ ΣΥΝΕΧΙΣΗ ΤΗΣ ΚΙΝΗΣΗΣ ΥΣΤΕΡΑ 
ΑΠΟ ΠΕΡΙΣΤΑΤΙΚΟ ΣΤΟ ΤΡΟΧΑΙΟ ΥΛΙΚΟ 

Ύστερα από περιστατικό, ο μηχανοδηγός οφείλει να 
είναι ικανός να κρίνει εάν το όχημα μπορεί να συνεχίσει 
να κυκλοφορεί και υπό ποιες συνθήκες, ώστε να ενημε¬ 
ρώσει σχετικώς το ταχύτερο δυνατόν το διαχειριστή 
υποδομής. 

Ο μηχανοδηγός οφείλει να είναι ικανός να κρίνει αν 
είναι απαραίτητος έλεγχος από ειδικό πριν ο συρμός 
μπορέσει να συνεχίσει. 

9. ΑΚΙΝΗΤΟΠΟΙΗΣΗ ΤΟΥ ΣΥΡΜΟΥ 

Ο μηχανοδηγός οφείλει να είναι ικανός να λαμβάνει 
μέτρα ούτως ώστε ο συρμός ή μέρη του να μην τίθενται 
άκαιρα σε λειτουργία ή σε κίνηση, ακόμη και υπό τις 
πλέον δυσμενείς συνθήκες. 

Επιπλέον, ο μηχανοδηγός οφείλει να γνωρίζει τα μέ¬ 
τρα που σταματούν το συρμό ή μέρη του αν έχουν τεθεί 
άκαιρα σε κίνηση. 

ΠΑΡΑΡΤΗΜΑ V 
(Παράρτημα VI της Οδηγίας) 

ΕΠΑΓΓΕΛΜΑΤΙΚΕΣ ΓΝΩΣΕΙΣ ΣΧΕΤΙΚΑ ΜΕ ΤΙΣ 
ΥΠΟΔΟΜΕΣ ΚΑΙ ΑΠΑΙΤΗΣΕΙΣ ΣΧΕΤΙΚΑ 
ΜΕ ΤΟ ΠΙΣΤΟΠΟΙΗΤΙΚΟ 
Θέματα σχετικά με τις υποδομές 

1. ΔΟΚΙΜΕΣ ΠΕΔΗΣΗΣ ΣΤΟ ΤΡΕΝΟ 

Ο μηχανοδηγός πρέπει να είναι ικανός να ελέγχει και 
να υπολογίζει, πριν από την αναχώρηση του συρμού, ότι 
η ισχύς πέδησης του συρμού αντιστοιχεί στην απαιτού- 
μενη ισχύ πέδησης για τη συγκεκριμένη γραμμή, όπως 
προσδιορίζεται στα έγγραφα του οχήματος. 

2. ΤΥΠΟΣ ΚΙΝΗΣΗΣ ΚΑΙ ΜΕΓΙΣΤΟ ΟΡΙΟ ΤΑΧΥΤΗΤΑΣ 
ΣΥΝΑΡΤΗΣΕΙ ΤΩΝ ΧΑΡΑΚΤΗΡΙΣΤΙΚΩΝ ΤΗΣ ΓΡΑΜΜΗΣ 

Ο μηχανοδηγός οφείλει να είναι ικανός: 

- να λαμβάνει γνώση των πληροφοριών που του μετα¬ 
δίδονται, όπως παραδείγματος χάρη, τα όρια ταχύτητας 
ή οι ενδεχόμενες μεταβολές της σηματοδότησης, 

- να προσδιορίζει τον τύπο κίνησης και το όριο τα¬ 
χύτητας του συρμού του, συναρτήσει των χαρακτηρι¬ 
στικών της γραμμής. 

3. ΓΝΩΣΗ ΤΗΣ ΓΡΑΜΜΗΣ 

Ο μηχανοδηγός οφείλει να είναι ικανός να προβλέπει 
τα προβλήματα και να αντιδρά αναλόγως σε ό,τι αφορά 
την ασφάλεια και τις άλλες επιδόσεις, όπως ακρίβεια 
δρομολογίου και οικονομικές πτυχές. Κατά συνέπεια, 
οφείλει να έχει καλή γνώση των γραμμών και των σιδη¬ 
ροδρομικών εγκαταστάσεων από τις οποίες διέρχεται, 
καθώς ενδεχομένως και τα εναλλακτικά δρομολόγια 
που έχουν συμφωνηθεί. 


Τα κάτωθι στοιχεία είναι σημαντικά: 

- οι συνθήκες εκμετάλλευσης (αλλαγές σιδηροτροχι¬ 
ών, μονόδρομη κυκλοφορία κ.λπ.), 

- η ικανότητα να κάνει έλεγχο διαδρομής και να συμ¬ 
βουλεύεται τα σχετικά έγγραφα, 

- η αναγνώριση των σιδηροτροχιών που μπορούν να 
χρησιμοποιηθούν για έναν δεδομένο τύπο κυκλοφορίας, 

- οι εφαρμοστέοι κανόνες κυκλοφορίας και η σημασία 
του συστήματος σηματοδοσίας, 

- το καθεστώς εκμετάλλευσης, 

- ο τύπος του συστήματος αποκλεισμού και οι σχετικοί 
κανονισμοί, 

- η ονομασία, η θέση και η εξ αποστάσεως αναγνώ¬ 
ριση των σιδηροδρομικών σταθμών και των θέσεων 
σηματοδοσίας για την προσαρμογή της οδήγησης, 

- η σηματοδότηση μετάβασης από το ένα σύστημα 
εκμετάλλευσης ή τροφοδοσίας σε ενέργεια στο άλλο, 

- τα όρια ταχύτητας για τις διάφορες κατηγορίες 
οδηγούμενων συρμών, 

- τα τοπογραφικά στοιχεία, 

- οι ιδιαίτερες συνθήκες πέδησης, όπως σε ιδιαίτερα 
επικλινείς γραμμές, 

- οι ιδιαιτερότητες εκμετάλλευσης: ιδιαίτερα σήματα 
ή πινακίδες, συνθήκες αναχώρησης κ,λπ.. 

4. ΚΑΝΟΝΙΣΜΟΙ ΑΣΦΑΛΕΙΑΣ 

Ο μηχανοδηγός οφείλει να είναι ικανός: 

- να θέτει το συρμό σε κίνηση μόνον εφόσον πληρού- 
νται οι ρυθμιστικοί όροι (ωράριο, εντολή ή σήμα αναχώ¬ 
ρησης, λειτουργία των σημάτων ενδεχομένως κ.λπ.), 

- να παρατηρεί τη σηματοδότηση (πλευρική και μέσα 
στο θάλαμο οδήγησης), να την ερμηνεύει χωρίς δισταγ¬ 
μό ή σφάλμα και να πράττει τα δέοντα, 

- να κυκλοφορεί με πλήρη ασφάλεια σύμφωνα με τους 
ιδιαίτερους τρόπους εκμετάλλευσης: ιδιαίτερος τρόπος 
κίνησης κατόπιν εντολής, προσωρινοί περιορισμοί της 
ταχύτητας, κυκλοφορία σε αντίθετη κατεύθυνση από την 
κανονική, άδεια παραβίασης κλειστών σημάτων, ελιγμοί, 
στροφές, κυκλοφορία σε εργοταξιακή γραμμή κ.λπ., 

- να σέβεται τις προγραμματισμένες και προαιρετικές 
στάσεις και να εκτελεί ενδεχομένως εργασίες εξυπη¬ 
ρέτησης των επιβατών κατά τη διάρκεια των στάσεων 
αυτών, ιδίως το άνοιγμα και το κλείσιμο των θυρών. 

5. ΟΔΗΓΗΣΗ ΤΟΥ ΣΥΡΜΟΥ 

Ο μηχανοδηγός οφείλει να είναι ικανός: 

- να γνωρίζει ανά πάσα στιγμή τη θέση του επί της 
γραμμής από την οποία διέρχεται, 

- να χρησιμοποιεί την πέδηση για τις επιβραδύνσεις 
και τις στάσεις, σεβόμενος το τροχαίο υλικό και τις 
εγκαταστάσεις, 

- να ρυθμίζει την κίνηση του συρμού σύμφωνα με το 
ωράριο και τις τυχόν οδηγίες εξοικονόμησης ενέργειας, 
λαμβάνοντας υπόψη τα χαρακτηριστικά της μηχανής έλ¬ 
ξης, του συρμού, της γραμμής και του περιβάλλοντος. 

6. ΑΝΩΜΑΛΙΕΣ 

Ο μηχανοδηγός οφείλει να είναι ικανός: 

- να προσέχει, εφόσον το επιτρέπει η οδήγηση του 
συρμού, τα ασυνήθη περιστατικά που αφορούν την υπο¬ 
δομή και το περιβάλλον: σήματα, σιδηροτροχιές, τροφο¬ 
δοσία σε ενέργεια, διέλευση από ανισόπεδες διαβάσεις, 
περίγυρος της σιδηροτροχιάς, άλλη κυκλοφορία, 

- να γνωρίζει τη συγκεκριμένη απόσταση για την απο¬ 
φυγή εμποδίων, 

- να ειδοποιεί, το συντομότερο δυνατό, τον διαχειρι¬ 
στή υποδομής για τον τόπο και τη φύση των ανωμαλιών 
που διαπίστωσε και να βεβαιώνεται ότι έγινε πλήρως 
αντιληπτός από τον συνομιλητή του, 

- λαμβάνοντας υπόψη την υποδομή, να εξασφαλίζει ή 
να λαμβάνει μέτρα ώστε να διασφαλίζεται η ασφάλεια 
της κυκλοφορίας και των προσώπων, όποτε αυτό είναι 
αναγκαίο. 

7. ΠΕΡΙΣΤΑΤΙΚΑ ΚΑΙ ΑΤΥΧΗΜΑΤΑ ΕΚΜΕΤΑΛΛΕΥΣΗΣ, 
ΠΥΡΚΑΓΙΕΣ ΚΑΙ ΑΤΥΧΗΜΑΤΑ ΠΡΟΣΩΠΩΝ 

Ο μηχανοδηγός οφείλει να είναι ικανός: 

- να λαμβάνει τα μέτρα προστασίας και συναγερμού 
σε περίπτωση ατυχήματος προσώπου, 

- να αποφασίζει το σημείο στάσης του συρμού σε 
περίπτωση πυρκαγιάς και να διευκολύνει ενδεχομένως 
την εκκένωση των επιβατών, 

- να δίνει, μόλις αυτό είναι δυνατόν, τις πληροφορίες 
σχετικά με την πυρκαγιά εφόσον δεν μπορεί ο ίδιος να 
την αντιμετωπίσει, 

- να ενημερώσει με την πρώτη ευκαιρία το διαχειριστή 
υποδομής για τις συγκεκριμένες συνθήκες, 

- να εκτιμά κατά πόσον η υποδομή επιτρέπει στο 
όχημα να συνεχίσει να κυκλοφορεί και υπό ποιες συν¬ 
θήκες. 

8. ΓΛΩΣΣΙΚΕΣ ΔΟΚΙΜΑΣΙΕΣ 

Οι μηχανοδηγοί που χρειάζεται να επικοινωνούν με 
το διαχειριστή υποδομής για θέματα κρίσιμα για την 
ασφάλεια πρέπει να διαθέτουν γνώση της ελληνικής 
γλώσσας, και δη σε βαθμό που να τους επιτρέπει να 
επικοινωνούν ενεργά και αποτελεσματικά υπό συνθήκες 
ρουτίνας, δυσκολιών ή έκτακτης ανάγκης. 

Οι μηχανοδηγοί οφείλουν να είναι ικανοί να χρησι¬ 
μοποιούν τα μηνύματα και τη μέθοδο επικοινωνίας που 
προσδιορίζονται στις ΤΠΔ εκμετάλλευσης. Οι μηχανο¬ 
δηγοί οφείλουν να είναι ικανοί να επικοινωνούν σύμφω¬ 
να με το επίπεδο 3 του ακόλουθου πίνακα: 

Επίπεδο γλώσσας και επικοινωνίας 

Η ικανότητα προφορικής χρήσης μιας γλώσσας μπορεί 
να ταξινομηθεί σε πέντε επίπεδα: 

Επίπεδο Περιγραφή 

5 - προσαρμόζει τον τρόπο που μιλά σε 

οποιονδήποτε συνομιλητή 
μπορεί να εκφράσει μια γνώμη 
μπορεί να διαπραγματευθεί 
μπορεί να πείσει 
μπορεί να συμβουλεύσει 
4 - μπορεί να αντιμετωπίσει τελείως 

απροσδόκητες καταστάσεις 


μπορεί να κάνει παραδοχές 
μπορεί να υποστηρίξει τη γνώμη του 
με επιχειρήματα 

3 - μπορεί να αντιμετωπίσει πρακτικές 

καταστάσεις όπου υπεισέρχεται 
απρόβλεπτο στοιχείο 
μπορεί να περιγράφει 
μπορεί να κρατήσει μια απλή συνομιλία 
2 - μπορεί να αντιμετωπίσει απλές 

πρακτικές καταστάσεις 
μπορεί να κάνει ερωτήσεις 
μπορεί να απαντήσει σε ερωτήσεις 
1 - μπορεί και μιλά με απομνημονευμένες 

φράσεις 

ΠΑΡΑΡΤΗΜΑ VI 
(Παράρτημα VII της Οδηγίας) 

ΣΥΧΝΟΤΗΤΑ ΕΞΕΤΑΣΕΩΝ 

Η ελάχισπη συχνότητα των περιοδικών ελέγχων είναι η εξής: 
α) γλωσσικές γνώσεις (μόνο προκειμένου για άτομα 
άλλης μητρικής γλώσσας): κάθε τρία έτη ή ύστερα από 
απουσία άνω του ενός έτους, 
β) γνώση της υποδομής (συμπεριλαμβανομένων των 
διαδρομών και των κανόνων εκμετάλλευσης): κάθε τρία 
έτη ή ύστερα από απουσία άνω του ενός έτους από την 
οικεία διαδρομή, 

γ) γνώση του τροχαίου υλικού: κάθε τρία έτη. 

ΚΕΦΑΛΑΙΟ ΙΑ' 

ΑΛΛΕΣ ΔΙΑΤΑΞΕΙΣ 

Αρθρο 32 

Παράβολο έγκρισης θέσης σε λειτουργία 

Οι αιτήσεις που προβλέπονται από το π.δ. 104/2010 
(ΦΕΚ 181 Α') για την έγκριση θέσης σε λειτουργία των 
δομικών υποσυστημάτων του σιδηροδρομικού συστήμα¬ 
τος και των οχημάτων από την Αρχή που ορίζεται στο 
άρθρο 2 του εν λόγω π.δ/τος 104/2010, συνοδεύονται 
από παράβολο υπέρ του δημοσίου, ως ανταποδοτικό 
τέλος, για την κάλυψη του διοικητικού κόστους έκδοσης 
της έγκρισης. Με απόφαση των Υπουργών Οικονομικών 
και Υποδομών, Μεταφορών και Δικτύων καθορίζεται και 
δύναται να αναπροσαρμόζεται το ύψος του παράβολου 
ή να δημιουργούνται διαφορετικές κατηγορίες ύψους 
παράβολου ανάλογα με το υποσύστημα ή όχημα που 
αφορά η αίτηση για έγκριση. 

Άρθρο 33 
Έναρξη Ισχύος 

Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως, με την επιφύλαξη 
των διατάξεων του άρθρου 30. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 7 Φεβρουάριου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

Γ. ΠΑΠΑΚΩΝΣΤΑΝΤΙΝΟΥ 

ΟΙΚΟΝΟΜΙΑΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΝΑΥΤΙΛΙΑΣ 

Μ. ΧΡΥΣΟΧΟΪΔΗΣ 

ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

Δ. ΡΕΠΠΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Α. ΛΟΒΕΡΔΟΣ 


ΕΞΩΤΕΡΙΚΩΝ 

Δ. ΔΡΟΥΤΣΑΣ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 
ΚΑΙ ΘΡΗΣΚΕΥΜΑΤΩΝ 

Α. ΔΙΑΜΑΝΤΟΠΟΥΛΟΥ 

ΕΡΓΑΣΙΑΣ ΚΑΙ ΚΟΙΝΩΝΙΚΗΣ 
ΑΣΦΑΛΙΣΗΣ 

ΛΟΥΚΙΑ - ΤΑΡΣΙΤΣΑ ΚΑΤΣΕΛΗ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

X. ΚΑΣΤΑΝΙΔΗΣ 


ΠΡΟΣΤΑΣΙΑΣ ΤΟΥ ΠΟΛΙΤΗ 

X. ΠΑΠΟΥΤΣΗΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 8 Φεβρουάριου 2011 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

X. ΚΑΣΤΑΝΙΔΗΣ 

